
Jézusi eszmények és modern socialismus. 


Az emberi szellem mindig eszményekből táplálkozott. A 
lelkiismeret egy-egy ilyen eszmény általános megjelenésére a 
legepesztőbb: vágygyal, a legnagyobb mohósággal vár, mert azt 
mindig a szabaditás, a megváltás erejével ruházza fel. Az élet 
hamis elemeitől való megtisztulás, a lelki megújhodás érzete 
füződik azok gyakorlati megszületéséhez, melyért az emberi 
társadalom mindannyiszor meghozta az áldozatot, ha kellett, 
vérben és halálban. Mintegy benső ösztön sugallta áhitatos 
remény fűzi erős kapcsokkal össze az embervilágot ez eszmé- 
nyekhez való rajongó ragaszkodásában s teszi fényessé törté- 
nelme lapjait ama kimagasló példákban, melyeket csalódás el 
nem ijesztett, sikertelenség el nem bátortalanitott, bukás meg 
nem gyöngitett. Mert minden, az emberi társadalom munkál- 
kodását jótékonyan átváltoztató eszmény egy olyan tekintély 
alapján hat, melynek fensőbbsége, sőt szentsége tudata az ember 
egyéni és általános lelkiismeretében él. Ezért hitt az emberiség 
mindig az isteni kijelentésben, nem mint valami különleges és 
csodálatos megnyilatkozásban, hanem mint az általános életet 
elhatározó természetes jelenségben. 

Igy látjuk kiemelkedni a Jézusi vallást az őspogány világ 
eszmeköréből, mely az emberi élet magasztos czéljainak meg- 
valósitásában eleddig a legnagyobb eredményeket érte el. 

Az összes emberalkotta intézmények között egyedül a 
Jézusi vallás az, mely semminemű külső hatalomra nem támasz- 
kodik érvényesülésében, hanem kizárólag önmagából meriti az 
erőt, mely fenmaradását biztositja. Jéltekintve ama kifejezetten 
vallott isteni tekintély jellegétől, melyet kétségtelenül magán 
hordoz, magában foglalja az emberi törekvések összességét és 
lehetőségét, midőn az embernek legfőbb eszményül az isteni 
tökéletességet állítja oda s e tökéletesség megközelitésére neki 
egyúttal korlátlan ielki szabadságot ad. E tökéletesség már 

eleve kizárja a zsarnokságot önmagából, mert uralma kizárólag 
a lélek életére és munkakörére terjed s az ember fölött álló 
tekintélyének elismerésére a szeretet vezet. Ez uralomban nin- 
csen elveszített és kegyelemből visszanyujtott paradicsom, hanem 
a lelki jobbulás örökös lehetősége a megközelithető tökéletesség 
felé. Ennélfogva e tökéletesség, mint czél, nem egy előre jelzett 
határpont, mely felé az emberi tevékenység kényszerüségből 
irányozódik, hanem éppen az öntudatos tevékenység útján foko- 
zatosan revelált lelki igazságok összessége, mely vonz ellen- 
állhatatlanul s minden egyéb ismert czélokat önmagának alája 
rendel. Minden, a mi beteljesülhet és a minek beteljesülnie kell, 
e tökéletesség által meghatározott kategoriákba tartozik s azok 
alól saját romlása nélkül nem vonható ki semmi. Lénye az 
absolut fensőbbség, ereje az ismerhető dolgokat átfogó hatalom, 
uralma a félre nem magyarázható szeretet, törvénye a feltétlen 
igazság s mivel önmaga lélek, lélekben egységesiti a világ- 
egyetemet, mely fölött egyedüli és absolut úr ! 

[E tökéletességről és tulajdonságairól az embernek hatá- 
rozott fogalma és biztos tudomása van, mert lelki életünk szer- 
kezeténél fogva hozzá szoros rokonsági kötelék fűz, sőt ezen 
kivül nincsen semmi, a mire nézve tökéletes ismeretre juthat- 
nánk. A mit önmagunkban mint legfőbbet, legnagyobbat, leg- 
nemesebbet fedezünk fel, — a mely ezél, mint legfönségesebb esz- 
mény, jótékonyan korlátozza vagy kiszélesiti tevékenységünk 
körét, az mind az isteni tökéletesség visszasugárzása lelkiisme- 
retünkben. Ontudatra ébredésünk pillanatától fogva semmit sem 
tehetünk a nélkül, hogy a következményeket ne vonatkoztassuk 
az absolut tökéletesség bennünk élő törvényeire. Ennélfogva 
e törvények teljes ismerete a legelső feltétel arra nézve, hogy 
az élet rendeltetése előttünk tisztán álljon, mert e feltétel nélkül 
sem jók, sem roszszak nem lehetünk, csak egy végtelen közö- 
nyösség bűvkörébe jutunk, honnan eladott lelkünknek menek- 
vése nincs. 

K törvények arról győznek meg, hogy hozzátartozók 
vagyunk a mindeneket átható tökéletességhez, mivel életünk 
berendezésére vonatkozólag önmagunkban ugyanazt az erkölcsi 
alapot fedezzük fel, mint a melyet Istenben észlelünk teremtett 
dolgaihoz való viszonyában. A mit Jézus , Isten országának" 
nevez, nem egyéb, mint az Isten törvényei szerint lélekben 

megjavitott emberi társadalom. Más törvények reánk nézve nem 
birnak sem hatással, sem tekintélylyel ; mert minden törvényben 
csak azt kereshetjük, a mi benső erejével kapcsolja össze élet- 
viszonyainkat s adjon neki olyan tekintélyt, mely előtt föltét- 
lenül hódolunk — megaláztatás nélkül. Ilyent pedig csak egyet 
ismerünk, a mely az igazság és a szeretet alapján adatott az 
emberi lelkiismeretnek. Az ember valahányszor igazságtalan volt 
önmaga és mások iránt, mindannyiszor az isteni igazságra való 
hivatkozással tette meg az első lépést a javulásra s valahány- 
szor tévedett és bűnbe esett, mindig az isteni szeretet benne 
levő érzése mentette meg a végromlástól. Világbirodalmak össze- 
omlása, társadalmi intézmények pusztulása, a nagy forradal- 
makat és háborukat rendszeresen követő óriási csalódás és kiáb- 
rándulás s általában minden, az emberi tevékenységet más 
irányba terelő esemény mindannyiszor eszünkbe juttatta és fogja 
juttatni azt az erkölcsi alapot, melyen állanunk kell. Ha egyesek 
és egyes korszakok életműködése rövidebb avagy hosszabb ideig 
el is tér attól az iránytól, mely a lelkiismerettől számon kéri 
az isteni igazsággal és szeretettel összhangzásban levő tevé- 
kenységet, az emberiség mint egységes egész, mégis mindig 
amaz isteni tökéletesség eszménye felé tör, melyhez erkölcsi 
kötelékek által tartozandónak vallja magát. 

A Jézusi vallást ennélfogva nem tarthatjuk utopiának, 
mert az az eddig ismert legreálisabb alapon, a lelki alapon 
nyújtja az embernek az erőt vágyai betöltésére, de nem tekint- 
hetjük az ember gyakorlati életétől távol álló érzelmi intéz- 
ménynek sem, mert az ember gyakorlati működését szükség- 
képpen megelőző lelki hangulat és elhatározás helyes megal- 
kotására adja meg az alapot. Létjogosultságának megitélésében 
nem az az irányadó, hogy az idők folyamán tévedésekbe botlott 
történelmi kereszténység milyen módon és milyen ezélokra 
igyekezett alkalmazni az abban kijelentett igazságokat, hanem 
hogy van-e benne valamelyes megvalósítható eszmény, mely 
az ember lelkében élő erőkkel összhangzásban állva, eyymagában 
birjon elhatározásra az élet megjavitására nézve minden tény- 
kedésünkben. Az Isten absolut tökéletessége és egysége, mint 
mindenek fölött álló hatalom, e mellett igazságossága és SZe- 
retete, mely örök uralmát és munkálkodását jellemzi: nem 


olyan dolgok, melyekre az emberi lélek meg nem felelhetne, 

sőt keletkezhető vágyainak egyes határozott alakba öntött 
pontjai azok, melyekre öntudatosan irányithatja figyelmét. Mert 
ez eszményeknek éppen abban van legnagyobb ereje s azért 
hatnak reánk, hogy minden külső behatástól menten, saját 
öntudatunkból fakadnak s igy csak azok vethetik meg erkölcsi 
életünk alapját. Már pedig az emberi társadalom egyedül ezen 
az alapon javulhat, haladhat és tökéletesedhetik. Az ősidőktől 
kezdve a mai napig elegendő példa bizonyitja, hogy mikor az 
ember elhagyja a vallásos alapot, t. i. egy fölötte álló és vele 
erkölcsi viszonyban levő tekintély szereteten és igazságon ala- 
puló uralmát saját és a közhöz való életviszonyában az emberi 
szenvedély szülte erőszakos hatalommal kivánja helyettesi- 
teni, az élet tiszta czéljainak bomlása mindig kikerülhetetlen lesz. 

Napjainkban is egy oly forradalomnak vagyunk szomoru 
tanui, mely az emberi társadalom legszentebb ezéljaiba vetett 
hitünket akarja alapjában megingatni. Mert mit látunk a 
modern socialismus és csenevész szülöttjei törekvésében ? Egy 
olyan bibbant rendszert, melynek semmi alapja sincs az ember 
lelki életében. Már az az egy bizonyiték is, hogy érvényesül- 
hetéseért a társadalmi életből a napi politikához menekül, 
elegendő arra, hogy ezéljait tisztán jellemezze, mert ha van 
ralami, a mi az emberben az ingatag érzéseket felébreszsze és 
határozatlanságra tanítsa, úgy a napi politika annak megsze- 
mélyesitő koronája. Miután a socialismus kilök minden erkölcsi 
tekintélyt önmagából -— emennek helvét esakis az erőszak 
töltheti be; és akkor, midőn az emberiséget egy ezél érdekében 
egyenlősiíteni és egységesiteni akarja, csak ez az erőszak áll 
rendelkezésére. De a minek alárendeljük magunkat, abba egy- 
szersmind teljes bizalmunkat is kell helyeznünk, mert a bezárt 
tűz annál nagyobb elemi erővel tör elő: az ember előtt pedig 
minden út be van zárva a fejlődésre, a tökéletesedhetésre akkor, 
midőn a külső erőszak nyomása alatt az Isten szabta erkölcsi 


követelményeknek megfelelni nem tud s e miatt hite nincs 
semmihez. 

A socialismus igen nagyot téved, mikor maga magát 
az emberiség egyedül üdvözítő hitéül tolja fel. Mert sem a 
földi jólét biztosítása, sem a vagyoni egyenlősítés, sem a munka 
szertelen arányositása nem elhatározó czél, hanem csak legfen- 
nebb egy czélnak alárendelt eszközei, melyek felett mi emberek 

rendelkezünk. A mi ezél, annak saját tekintélye kell, hogy 
befolyásolja elhatározásunkat, még pedig olvan mértékben, 
hogy teljes hitünk olvadjon bele munkálkodásunkba és az elért 
eredményben legyen végső megnyugvásunk. A socialismus 
tanaiból mindez hiányzik s ezért az nem hit, hanem szemfény- 
vesztés, rosszhiszemü alapon. Ti I 

De micsoda czéljai is lehetnek a socialismusnak, mivel 
az ember társadalmi érintkezéséből tökéletesen ki akarja zárni. 
az erkölesi viszonyt? Képzelhető-e emberi társadalom, mely 
más kapcsokkal legyen összefüzve, mint a melyekre az egyéni 
lelkiismeret beleegyezése a szeretet alapján nyújt szentesitést ? 
Vagy a lelkiismeret nyújthat-e szentesítést valami olyan dologhoz, 
mely nem a benne levő erkölcsi erők szülöttje s mint ilyen 
határozza meg az egyén helyét, viszonyát és rendeltetését a 
társadalomban? Mert nem a gyomor kielégítése és a vagyoni 
egyenlőség sugallta érdekközösség teszen minket testvérekké 
— a miknek lennünk kell, — hanem egy legfőbb tökéletesség 
példányképében megvetett erkölesi alap, melynek szabályai 
kell hogy megszabják magaviseletünket. Ha a socialismus 
helyettesíteni, pótolni vagy jobbítani akarja azt a rendszert, 
melyet az emberiség a Jézusi vallásban nyert jövőjének elha- 
tározására, akkor saját magában nagyobbat, tökéletesebbet és 
jobbat is kell nyújtania. De miután követendő eszményül az 
erőszakot állítja fel s az emberiség társadalmi életének egyen- 
lősítésében éppen az azt előmozdító legerősebb kapcsot szakitja 
szét, egy pillanatnyi kételkedésünk sem lehet abban, hogy 
tanai nem nekünk valók. 

A modern socialismus sikereihez a lelkek erőszakos lázi- 
tásán kívül semmi egyéb nem füződik, — ezért kell a napi poli- 
tikához menekülnie. Az erkölcsi ezéljaiban megtévelyedett 
ember a legkönnyebben lázitható az erkölcsi rend legfelsőbb 
tekintélye ellen, úgyszintén legkönnyebben megtéveszthető egy, 
az emberiséget a lelkiekben összekapcsoló hitnek megrontására. 
Mert"az, a mi az embernek jó, nem mindig hat közvetlenül ; 
szükséges, hogy előbb megérlelődjék a lélek munkájában és 
úgy váljon öntudatunkká. De azoknak részéről, kikben az 
erkölcsi rend fogalmának hiánya vagy megtagadása kizárja a 
lelki szabadság tudatát, egyedül csak a lázitásra és lázadásra 
mutatott fogékonyságot észlelhetjük, a lélek emlitett munkája 

helyett. A modern socialismus lázit az Isteni egység erkölcsi 
tekintélye ellen s megsemmisiti bennünk az életre vezető hitet, 
lázit az emberi társadalom erkölesi rendje ellen s megfoszt a 
lelki szabadság semmivel nem pótolható vagyonától. Elfeledi 
számításba venni, hogy az ember ez alapon álló vallásos hitének 
nem az a czélja, hogy magának egy külön utópiális érzelem- 
világot alkosson, hanem, hogy erkölcsi tapasztalásai alapján 
eszményiséget oltson a gyakorlati életbe s hogy annak czéljai 
itt és ott és mindenütt ama tökéletességi központba fussanak, 
melyről az emberi lelkiismeret ad számot mindeneknek, kik 
lélekben együvé tartoznak. 

A földi jókra alapozott élet csak anyagi haszonra dolgo - 
zik, a haszon pedig igen édes arra, hogy másokka! is megoszt- 
hassuk ; az anyagiasság feledteti velünk a jövőt s igy munkás- 
ságunknak egymással szemben nincsen semmi érdeme ; a testi 
élet egyformaságán fölépitett egyenlősités nem vezet semmiféle 
erkölcsi eszményhez — s így elveszett minden ezélunk. A ki 
az ilyen tanokban hinni tud és azokat követni tudja, azt a leg- 
vastagabb önzés vezeti, mely a köz hatalmára és tekintélyére 
átruházva, a legszentségtelenebb erőszakosságot követi el az 
emberi lelkiismereten. A modern socialismus minden megnyi- 
latkozásában csakis az anyagiakat érinti, miért is az emberi 
élet elhatározó erejéül el nem fogadható. Mert soha nem  sza- 
badithatjuk meg magunkat az erkölcsi függés gondolatától, mely 
egy eszményi példányképhez köt; a tökéletesedés lehetőségétől, 
melyre a lélekben nyitva áll az út. Miénk a lelki élet — min- 
den egyébnek csak haszonélvezői vagyunk ; szolgálunk a lel- 
kiismeret parancsainak —- más szolgálat megaláz és lealacso- 
nyit; hiszünk a tökéletes eszményiségben, melyet öntudatunk 
Isten névvel jelöl — minden egyéb csak ember alkotta bál- 
vány, mely kinevet, ha imádjuk ; munkálkodunk az emberiség 
lelki egységesítéseért amaz erkölcsi erők által, melyeket Isten 
jóvoltából vettünk s így nem sajnálhatunk megosztani mások- 
kal, — mig minden egyéb alapon nyert erő csak elválaszt és erő- 
szakossá teszen; vágyódunk a lelki szabadság szent birtokára, 
mely az élet lelki gyönyörüségében, a lelkiismeret szolgálatá- 
ban, a tökéletes eszményiség hitében, az egymáshoz kapcsoló 
erkölcsi erők fenségében teszen minket testvérekké és egysé- 
gesiti társadalmi tevékenységünket egy öntudatos ezél érdekében. 

A modern socialismus, mindezektől távol állva, nem va- 


ee 


JÉZUSI ESZMÉNYEK ÉS MODERN SOCIALISMUS. 


lósíthat meg semmit, a mi akár földi üdvösségünket biztosit- 
hassa. Zsarnoki indulatában eltiporja a multat, melyből mun- 
kájához minden erkölesi tanulságot merithetne: e tanulságok 
hiányában pedig nem munkál a jövőért — s igy csak az öm- 
zést szolgálhatja. A társadalmi élet berendezésében a lelki sza- 
badság helyébe az anyagias indulatok szabad érvényesülését 
helyezi, melyek a közezél szolgálatában sohasem működnek s 
ennélfogva czéljával éppen ellenkező irányba vezeti a társadalmi 
életet. Egy szóval, a modern socialismus nyilvánvaló czélja az 
általános pusztítás, a nélkül, hogy nyujtott új igazságai iránt 
az ember lelkében élő általános hitet fölébreszthetné. Hogy 
közéletünkben ennek ellenére is van a socialismusnak existen- 
tiája, az azt bizonyitja, hogy az ember mindig eszményekre 
vár, de nem mindig találja meg a helyes alapot az eszmények 
keresésében ; továbbá, hogy az emberiség egy része az eszmé- 
nyek keresésétől és követésétől mindig távol áll. De sem a 
socialismus, sem más egyéb meg nem váltja addig a világot, 
mig rendszerében nem ad helyet azoknak az erőknek, melyek 
az ember lelki szükségletei kielégítését biztosítják. Ezek pedig 
az erkölcsi eszmények. Forrásuk bennünk van, érvényesülésük 
társadalmi viszonyainkban, czéljuk az Isteni tökéletesség meg- 
közelitésében, a lelki szabadság útján. Az ember minden szük- 
séglete .csak az erkölcsi eszményekban éri el azt a határ- 
pontot, mely őt kielégiti; erre törekszik a vallás. Mig az élet- 
nek az anyagi szükségletek alá való rendelésében s az ez úton 
egységesített társadalomban a soha be nem tölthető vágy kö- 
zönyösekké teszen minden czé! iránt; erre törekszik a modern 
socialismus. Az előbbiben az igazság és szeretet törvénye tel- 
jes szabadságot biztosít a lélek minden ténykedésének ; az utóbbi 
szolgai állapotba sülyeszti mindazt, miből a hit alapot rakhatna 
az egyéni érvényesüléshez. A vallás öntudatosan készit elő 
rendeltetésünk betöltésére; a socialismus semmi olyan meg- 
határozott igérettel nem biztat, a mihez ne ragasztaná a kény- 
szerü visszafizetés elvét. Ezért a Jézusi vallásban isteni tekin- 
tély alapján kinyilvánított tanok mindaddig örök eszményeink 
maradnak, mig a bizonytalan házasságból származó socialis- 
mus lelki törekvéseinkkel szorosabb összhangban álló rend- 
szerre nem tanít. . Addig küzdünk és bizva bizunk — nélküle is. 


Lóri ÖDÖN. 


A vallás Tompa költészetében. 


Egy nyugati költő mondja valahol, hogy a művész, a ki 
valóban szépet és nagyot akar teremteni, előbb az Istenhez 
fohászkodik s onnan felülről a világosság Atyjától kéri és várja 
a jó adományt és a tökéletes ajándékot: az ihletést. Ez köl- 
csönöz a munkának értéket és maradandóságot. Ezért van, hogy 
minden igazi művészi alkotás fölött ottan lebeg a vallásos 
szinezet: mintegy elömlik rajta és a vonzalom varázsával veszi 
körül. Igy teremt az igazi genius. 

Miből önként következik, hogy ha mi a művész remekét 
megakarjuk érteni, nekünk is hasonló előkészületet kell ten- 
nünk s a mindennapiság zsibbasztó légköréből föl kell emel- 
kednünk arra az eszményi magaslatra, a melyről a teremtő 
lélek átpillantott a föld s az ég titkaiba, mérlegelte azokat, 
felismervén bennük mindenütt az isteni Gondviselés útait és 
ujjmutatásait. Ima nyitja meg a mi számunkra az eget. És 
ima, vagyis benső vallásos érezet, nyitja meg előttünk a köl- 
tészet fenséges birodalmát, hol a jó és rossz örökös küzdel- 
méből az Isten és az ember egyaránt nemesülve és győztesen 
kerül ki, hol a szép és igaz, mint ikertestvérek csókolják egy- 
mást. A költészet — ha nem is Ikarusi — de fennen ragadó 
szárnyakat kölcsönöz nekünk: oda visz bennünket az örök élet 
forrásaihoz, hol megenyhül a földi fájdalom, 


a hol a részvét 
sebeket kötöz, kenyeret szeg s 


a külső áldozat üres formali- 
tásai helyett önmagát gazdagítja, a mikor irgalmasságot cse- 
lekszik. Fennen ragad... Csak az Úr szine előtt állapodik 
meg, hogy az .ő örök dicséretét zengedezze s az ő mennyei 
palástjának biborával és szentségével vonja be a mi számunkra 
a szegényes otthont, a kérges tenyerü szülőket, az iskolát, a 
templomot s az új meg új eszmék zajában kavargó társadalmat, 
melynek hatalmas hymnusa csak ebben a refrainban öntheti 
ki teremtő terhét: , Hgy jövő, egy hit, egy szövetség l!" 

Igy fordulva a költőhöz, megérthetjük őt és korát. Meg- 
érthetjük még azokat a titkos gondolatokat is, melyek szeliden 
elrejtve szunnyadtak az ő kebelében s csak akkor nyertek élő és 
örökre kiható kifejezést, a mikor arra a szenvedések olvasztó 
kohójában, ebben az örök műhelyben, a kedvező pillanat elér- 
kezett. A költő sejt, a költő érez, a költő ért, okul, a költő 
szenved és imádkozik. Nekünk mindezt át kell élnünk vele, 
ha. közel, igen közel akarunk férkőzni az ő nagy szivéhez, 
mely örömeinek és fájdalmainak állandó forrása. 

Ebben a szellemben irtak régen az Isten választott népé- 
nek, az Izraelnek, zsoltáros dalnokai és prófétái, kiknek műveit 
áhítat nélkül nem forgathatja a késő nemzedék. Ilyen szel- 
lemben irtak a régi Hellas és Róma jelesei, kiknek munkáiban 
visszatükröződik a naiv néphit és regék világa mellett az az 
elpusztithatlan erkölcsi felfogás is, melyek épségétől egyesek, 
népek és birodalmak, sőt az egész világ jóléte és fenmara- 
dása függ. S aztán ott vannak az evangeliumok, melyek, úgy, 


a mint vannak — eltekintve attól, mit egyik vagy másik fele- 
kezet beleolvasni igyekszik — mindnyájunk előtt örökbecsüek. 


S leginkább azért az erkölcsi tartalomért és vallásos isme- 
retért, mely egyszerübb és fenségesebb kifejezésre talán még 


sehol sem talált. Ez biztositja tehát — igazi benső értékük és 
nem a mi műgondunk vagy fanatismusunk — számukra a hal- 
hatatlanságot. 

Az igazi költői alkotások -- mint látjuk — Istentől ered- 


nek ; Istenhez vezetnek. S ezek között kivált a vallásos költé- 
szet az, mely magán hordja ezt a bélyeget. Erdélyi János, a 
költő és kritikus mondja éppen Tompa első verskötetének 
birálatában: ,A szent énekek úgy sietnek föl az égre a Szív 
mélyéből egymás mellett, mikép a góth tornyok. Itt csak két 
pont van: zenith és nadir, legmagasabb és legmélyebb; forrás 
a sziv, ezél az Isten. Itt nem lehet sokféle a hang, de szükség 
hogy mély legyen és magas, mint a két pont, melyek között 
szárnyalnia kell!..." Es ismét: ,A szent költészetbe semmi 
egyéb nem tartozik, mint Isten és én magam." 5 ezzel egy- 
úttal sújtó kritikát mond azokra a termékekre, melyek abban 
az időben a költészetnek ezt az ágát szerényen képviselték s 
a terméketlenség okát abban találja fel, hogy talán-talán nem 
is vert még mindez ideig erősebb gyökeret mi bennünk a keresz- 

ténység. Lehet. De a mikor az Úristen a csecsemő gyügyögő 
ajkának öntudatlan vallomását is elfogadja zsoltár gyanánt, 
akkor mi is engedékenyebbek lehetünk a vallásos költővel 
szemben, a ki a mindnyájunk előtt ismeretes motivumokat, 
hol a szív, hol a természet képei alá rejtve, azokat végtelen 
változatban hozza felszinre, a nélkül, hogy tulságosan vissza- 
élne a bibliai szin, alak és helyzet törvényeivel. Ezt különben 
egyesek hibának tartják, mások erénynek minősitik. De m 
maradjunk meg a középúton s ha elfogadjuk a költő saját 
kijelentését, mely szerint ő, mint az egyszerü nép őre, azokban 
a csendesen elvonult gömörmegyei falvakban — ,lant és biblia" 
karján ringatva lelkét, óhajtotta nyáját s ma már minket is 

, nevelni, oktatni, deriteni": akkor nem fogunk tőle többet 
kivánni, mint a mennyit ő maga igér; nem mérjük őt össze 
sem hazai, sem külföldi jelesekkel; egymagában is elég nagy 
ő arra, hogy kedélye mélységével, eszméinek gazdagságával, 
szigoru erkölcsi érzületével, vallásos buzgóságával és hazasze- 
retetével fogva tartsa és betöltse az örök jó, szép és igaz után 
epedő és szomjuhozó lelkünket. 

Ilyennek ismerem én Tompát. S mint ilyent óhajtom 
bemutatni. 

Ertekezésem  ezimére és tárgyára nézve, itt még csak 
annyit jegyzek meg, hogy a vallást általános jelentőségében 
keresem Tompa költeményeiben s éppen azért keblünk leg- 
szentebb érzelmének megnyilatkozását feltalálom mindenütt, a 
hol Istenről, a világról és az emberről s ezeknek egymáshoz 
aló viszonyáról van szó s a hol akárhányszor mint egy kép, 
egy odavetett hangulat érinti és józan mámorba ringatja lel- 
keinket. Ott kutatunk tehát kegyeletes érzéssel és boldogitó 
nyugalommal, a hol az ég és a föld, az isteni és az emberi, a 
költői képzelet szivárvány-hidján egymással találkozik. A vallás 
— csillag az égen és virág a földnek anyai kebelén. A vallás 
— a halandó test menyegzői ruhája s az idvezült lélek herva- 


datlan koronája. A vallás — mindennapi kenyér és az örök- 
életnek itala. A vallás — igaz, mert a szivnek költészete és 


igaz a költészet, mert a szivnek vallása. 

A mester beszél. Figyeljetek ! 

A természet kebelén nőve fel, annak dajkálkodó gondjai 
között folytatva életét, mi természetesebb, mint hogy szivének 

hurjait első sorban annak ellentétei ragadják meg s hozzák 
kellemes rezgésbe. S a nagy és a parányi, mely szemét és lel- 
két foglalkoztatja, egyaránt arra a vallomásra birja, hogy a 
külső természetnek kaleidoscop gyanánt forgó  tüneményei 
csak az alkotó részek örök harmoniáját s ebben az Isten létét 
hirdetik. 

, Teremtő Isten! hová tekintsek, 

Hol ne lássam hatalmadat ? 

A fényes napban, a porszemben 

Te megdícsőitéd magad ! 

Egen és földön mindenütt 

Dicsőséged lángfénye süt." (Harangszó I.) 


Ráillik tehát a valódi költő jellemzése, mely. szerint ,el- 
méje és kedélye — mint a sima viztükör, — tisztán veti visz- 
sza a környező világot; megérti az értelmetlen világban mun- 
káló örök hatalmat." S ez őt annál inkább boldogitja, mert a 
láthatóról a láthatatlanhoz, a végesről a végtelenhez emelkedve 
őrizheti meg ő maga"is azt a benső lelki harmoniát, mely őt 
a jóságos Isten és az emberi szív tolmácsává avatja. Mint ;a 
költő fiához" cz. versében oly szépen festi : 

, Beszél a szent, dicső természet, 
De mi vagyunk tolmácsai ; 

A sziv, a mit titokban érzett : 
Tőlünk hallja kimondani ; 

Ülünk villám — s tengerhabokra, 
Értjük virág s szellő szavát ; 

Mi az Ur égő csipkebokra, 
Jelentve általunk magát." 

Eleget tesz annak a követelménynek is, a melyet egy 
még ma is élő jelesünk támaszt a népnek eme szellemi vezé- 
reivel szemben. Szerinte ,minden irónak, költőnek kisebb- 
nagyobb mértékben prófétaszerü hivatással kellene birnia, mely- 
nél fogva egy határozottan körvonalozott társadalmi, vagy val- 
lási eszmét hirdet." (Endrődi.) Mindenütt eltalálja tehát az 
igazi hangot, mely gondolatait és érzéseit tovább adja, hogy 
lanyha szellő vagy zugó szél gyanánt felüdiítse, vagy meg- 
aczélozza a mi tapogatódzó és bágyadt törekvéseinket. S mig 
e tekintetben felülemelkedik a közönséges halandó mértékén, a, 
prófétai ihlet nála csak arra aló, hogy annál inkább hódoljon 
a természet urának mosolygó hatalma előtt. Így várja a vallá- 

sos ember gyengeségének beismerésével a tavaszi természet 
bájos ébredését : 


,Hogy mig az ember sokat képzel, 
Mig tervez, s alkot gyarló kézzel 
És alkotmánya összedül : 

Láttassék itt még felépülve 

Az erős Isten csodamüve, 


Mely nagy, szép s igaz egyedül." (A Tavaszhoz.) 
Egyik rokonszenves, — mert patrióta — magyarázója ,a 


néma éj" fönséges rajzában is" felfedezi azt a , kenetteljes val- 
lásos érzelmet", mely a nagy mindenség iránt táplált szeretet- 
ben nyilatkozik : 


, Alkotó természet, tudhatatlan 
Utaidban nagynak irva vagy ! 
S a kis ember rövid életében, 
Buvárkodván titkod tengerében, 
Bár ne értse: érzi lelke — s nagy! 


Mindezeken az itt-ott elszórt tükördarabokon meglátszik 
va homlok fensége, a szív tisztasága", és elárulja ,a felsőbb 
eredetet." Annyi itt a természeti kép és hasonlat, mely nem- 
csak ridegen csillog, de egyuttal melegit is, hogy első látásra 
azt hinnők, hogy itt tulajdonképpen egy pantheista gondolko- 
zóval van dolgunk, ki előtt az Isten személyes léte s annak 
meghitt vonásai felolvadnak a különböző elemekben. Koránt- 
sem. A költő maga adja erre a leghitelesebb ezáfolatot, midőn 
Szent Dáviddal versenyre kelve igy énekel: 
5 Oh Isten szép, szabad világa, 
Igazsággal, fénynyel megáldva, 
Kutfejeid mily kicsek ! 

Hol égő homlokom kihűlhet, 
S szivemre száll, vigan, üdület : 
En kebeledre sietek! 


Ezer csudával ime rakvák 

Az ég, a föld, e kincses aknák ; 
5 ha a lélek fenn, fenn ragad, 
Vagy a mélység fölé borulok, 
Hogy látok, értek és okulok, 
Ugy boldogit e gondolat! 


5 mint a buvár, ki hab közé dől : 
BI a fennről vitt tiszta légből, 


tarkán lé 

Mig rá mélység s tenger borul : 
Erőt innen kölcsönzök, innen ! 
5 mig lenn futok, küzdelmemben 
En lábam meg nem tántorul," (Ki a szabadba . . .) 


Éppen úgy, mint a Robert Burns embere, ki lábaival 
földet, de fejével az eget érinti. Nem riad vissza a küzdelem- 
től, melyben a magához és Istenhez való hűség nyujtja neki a 
legszebb pályabért; hanem tökéletes bizalommal dobja magát 
az élet hullámaiba, mely a küzdőnek természetes eleme, a mely- 
ben jól érzi magát. Időben, térben, nincsen hely vagy pillanat, 
melyet ne az Örökkévaló töltene bj: Virraszt az özvegygyel az 
éjfél rémséges órái között s megnyugtatja jeltelen sirokban a 
hazáért elesett dicső bajnokfiakat. Hz az, mikor a hazaszeretet 
lobogó kitörése is vallássá magasztosul : 

, Oh, áldassék az égi hatalom ; 
Melytől intézve van a habokon, 

A szélvészben az a kis deszkaszál, 
Min a szegény hajótört partra száll ; 
Az a csillag, mely fel-feltünedez, 

5 az éjben a vándor vezére lesz ! 
Ki veszt sokat, mindent mi drága itt : 
THitét BA OTZI, ŐSZI Őt a Mt é 

Az átok elhal, tart az ima még, 
Mig a föld ködös, fenn derült az ég ; 
Siralmak völgyén, vad kietlenen, 


Hol ember nincs már, Isten megjelen. (A Gyászoló.) 


S mindezt nem csupán az egyszerü falusi pap mondja 
keresetlen egyszerüséggel és mély meggyőződéssel a nagyter- 
mészet és az egész világ hallatára, hanem a költő és ember 
egyaránt. Ezért az Urnak igazi felkent szolgája ő, ki mint a 
hajdani próféták legtöbbet önönmagából meritett, abból a cso- 
dálatos erőforrásból, melyet az Ur lelke táplál, mint , kezdetben 
a vizeket". trgeist e szigoru kritikus, igy adózik Tompa fényes 
tehetségének, mely mint az ősz, többnyire borongásra, elmélke- 
désre hajlik: , Tompának adott az Isten érzeni; a mit érez, 
megirni; a mit megir, elmondani". S hova kell ennél nagyobb 
dicséret és elismerés, a melynek minden szavával egyetértünk, 
és pedig annál inkább, minél jobban elmerülünk az ő gazdag 
és sok oldalu költészetének olvasásába és élvezésébe. S a mi 
szintén nagy érdem nála, ez az, hogy bátran és titkolózás nélkül 

olvashatja mind a mit irt, úgy az édes anya, mint a serdülő 
gyermekleány, fiuk és nnökük. Ha Gileádban nem találnál bal- 
zsamot, itt bizonynyal találni fogsz. Ha elvesztetted volna a 
világ tömkelegében a kivezető fonalat, Tompa muzsája szere- 
tettel és bizalommal kezedbe adja azt.Sa mig elmélyedő lelké- 
nek rajzolatival gyönyörködtet, ő maga is mindezekben igaz 
gyönyörüséget talál. A női lélek bájával mondja OÖlajágjában : 
, gyönyörködésem nem a szem hiú legeltetése, hanem a lélek 
szent mulatozása, látás és érzés, élvezet és imádság". Saját 
szavai szerint is: , Ő az a gyöngyhalász, ki a zugó elem mély- 
ségein sebtében és válogatás nélkül szedi össze a kagylókat, 
de majd a parton nyugodt megfontolással vizsgálat alá veszi, 
hogy az értékest, mely igaz gyöngyöket rejt, megtartsa, a töb- 
bit pedig a tengerbe vesse vissza". Mohó vágygyal kutat tehát 
ő is mindent, az ég magasát, a föld rejtekét, a sziv háborgó 
vagy szeretetteljes indulatait, elmereng a mult emlékei felett, 
azokat regéiben és mondáiban az ujdonság ingerével és a köl- 
tőiség zománczával vonja be, hogy megóvja az elmulástól ; 
mert előtte úgy az isteni, mint az emberi egyaránt kedves. 
A természet reá nézve ,a legtisztább gyönyörök kertje, a nyu- 
galom sátora, a vigasztalódás temploma, de becses tudomány 
iskolája is". 

Egynémely birálója rossz néven veszi tőle, hogy a tanitói 
elemnek igen nagy tért enged át költészetében; és akárhány 
költemény csak azért látott napvilágot, hogy a benne rejlő 
erkölesi tanulságnak legyen külső burka. Mint mondják, világ- 
irodalmi szempontból, ez leszállítja az ő geniejének értékét. 
5 ebben, a mi a magasabb kritikát illeti, igazuk is lehet. De 
mi csak hálásak lehetünk érte, hogy ez igy van és nem más- 
ként. Elvégre, nem itt a helye, hogy a művészetnek önmagában 
elégséges (art for arts sake) voltát vagy ellenkezőjét bizonyitsuk, 
vagy vitassuk; de annyit mindenesetre jegyezzünk meg, hogy 
az emberiség legnagyobb prófétája, költője és tanítómestere, az 
Ur Jézus Krisztus is folyton tanitott, nevelt és deritett, s ebben 
a mi Tompánk jó nyomokon haladt. Az ő szellemében, bátran 
moudhatta tehát ő is: , Mi vagyok én itt?.,. e roppant világ 
közepette? Nem féreg a porban, de ragaszkodó gyermek a sze- 
rető Atya lábainál", 

5 éppen ezért nem felejtkezik meg az Ő ember-testvéreiről 

sem, a kikkel talán egyénenként nem mindig és mindenben rokon- 
szenvez; de azért tudja, érzi jól, hogy újból és újból csak a 
szeretet válthatja meg a világot, az a szeretet, mely karjaival 
átölel egyaránt szegényt és gazdagot; átöleli az egész világot. 
A mennyire otthon érzi magát a nagy természetben, mely az 
isteni bölcseség tüköre, épp annyira otthonos az erkölcsi világ- 
ban is, hol annyi ezredév óta játszik nemünknek díivina comé- 
diája. ,]smeri az életet s világot, mint önmagát is, nem felüle- 
tesen, hanem legbensőbb bensejében". Szerette és ismerte az 
embert, a föld porát, s Istennek gyermekét, kiről Olajágában 
ily remek ellentétekben emlékezik meg: 


AZ EMBER : 


szelleme Istennel, teste a sárral köti össze; erényeiben felséges, 
vélkeiben irtózatos; ha szeret: angyal; ha gyülöl: ördög; arcza a 
megdícsöűltek s elkárhozottak vonásait egyképp felölti, s keble 
lehet menny, lehet pokol; a magasság, melyre emelkedhetik, a 
mélység, melybe sűlyedhet: mérhetlen; ajka áld és átkoz; keze 
kenyeret és mérget oszt. A déli fény és vakitó sötétség szomszédok 
lényében. Feláldozza magát mint vértanu az emberekért, és szét- 
tépi, mint fenevad, az embereket. Egyszer megváltó, máskor áruló. 
A természetet meghóditja s erőit szolgáivá teszi; kezeiben hordja 
a tudás mélységeinek kulcsát; haladása az ismeretek országában 
nagy, mig erre nézve: , Ismerd meg tenmagadat!" évezredek óta 
alig haladott elő" — de azért így biztat: , Ne legyen senki keve- 
sebb, s ne akarjon több lenni, mint ember !" 


Belátja ő is, hogy a gyakorlati vallásosság nem egyéb, 
mint az élet művészete, mely mindig többet követel attól, a 
kinek több adatott. Erősen áll hitében. De előtteis megjelenik 
a kisértő a kétkedés köpenyege alatt ; bejárják együtt a vég- 
telent . . . Ám ez csak untatja és fárasztja őt, lelke vágyódá- 
sait ki nem elégiti, s nyilt vallomásban tör ki : 

, De elfáradtam s visszavágytam én 

Csendes lakodba, égi hit ! 

Csendes lakodnak tüzhelyénél ; 

A béke lángja melegit." (Harangszó IV.) 

Pályája, a lelkipásztorság, kedves előtte; annak igáját 
szeretettel hordozza. Munkálkodik, mint a bányász, keresi a 

romolhatatlan lelki kincseket; s a mint megleli, szét is osztja 
azokat: mert ő adakozás által gazdagodik és nyeri meg az örök 
életet : j 

, Világosíitó bánya-mécsem, 

Ne aludjál ki, oh remény ! 

S mely a lopók kezére nem jut: 

A kincset megtalálom én." (Harangszó V.) 

És hogy teljes legyen ez a senki által soha nem vitatott, 

kétségbe nem vont szentháromság, ömlengve kéri Istent, mint 
a legtisztább szeretetet : 

, Mély kútfeje a szeretetnek ! 

Legyek hasonlatos hozzád ! 

Te tenger vagy : harmatcsepp legyek én, 

Mely tisztán fénylik a fa levelén, 

Enyhülést hoz, és áldást ád !" (Harangszó VI.) 


Hit, remény és szeretet élteti őt még akkor is, a mikor 
pályatársai hidegen fogadják; a mikor csendes, boldog családi 


Et álta 


élete, mint életének egyik legszebb ábrándja megvalósulása . 


után, az igazi békés madárfészekből a sors kiragadja a pely- 
hes magzatot, s egy pár év után ismétlődik ez a komor láto- 
gatás, hogy még több reményt raboljon el, s a nemes szivén 
ejtett sebet gyógyithatatlanná tegye. Nehéz próbák, nagy szen- 
vedések. Emberi sorsunk közös vonásai. De az ő nemes keble 
csak épül : 

Kemény csapás, nagy szenvedéstül, 

s magasb érzelmeket terem." (Eger határában.) 


.Békén hordoz mindent, mint egy valódi nemes kedély" 
.— mondja egyik szigoru birálója, Tolnai Lajos. S ő maga is 
igy énekel: 


, Hiszen, — bár utaid nem láthatom — 
Hogy javamra van köny ós fájdalom ! 
Jól tovól hát, felhőt vonván egemre, 
És bút küldvén a bú helyéről : 
Lelkem könyüimnek vizében 

Mint a gyolcs megtisztul, fehérül." (Harangszó.) 

A reá és családjára, mint a közös édes anyára zuduló su- 
lyos csapások között fentartja őt a gyöngéd női kéz. Szép és 
művelt lelkü nője úgy áll mellette, mint egy őrangyal. § en-. 
nek a családi meghitt, szent viszonyának köszönhetjük Tompa 

legszebb költeményeit, melyek a cseudes házasságot, otthonias 
meleget és ragaszkodást magasztalják. Köszönhetjük azt is, 
hogy Tompát mint embert, papot és költőt egyaránt nem hagyta 
el még utolsó perczeiben sem Istenben vetett hite, melynek 
maradandó emléke az ,Isten akaratja" ez. verse. Ennek a meg- 
nyugvásnak ad kifejezést Olajág cz. szonettje is : 

, Érezd a köny s probáltatás becsét: 

Hidd, hogy atyád, hogy szán, szeret, ki dorgál. 

Türj és remélj ! Klmélkedjél, imádkozz ! 

Hadd térjen a beteg lélek magához . 

Igy, ha követe ott fenn megjelent, 

5 mint a Noé galambja visszaszárnyal 

Zöld olajág — s a jó ég válaszával : 

Mit újra megnyersz : lelki béke, csend." 


Még a halál képe sem szomoritja felettébb, hiszen az el- 
mulás gondolatával már egészen megbarátkozott, annyit beszélt 
az ősz borongó képével, hanyatló sugaraival. Ez csak bizalom- 
mal, új élet reményével tölti be szorongó kebelét : 

, Nincsen halál, — nem szól enyészet 
A sir hideg göröngyiről ; 
Csak por, mit porrá lenni késztet, 


Csak az alak, mit széttöröl." (Lorántífy.) 
A halálban — igy üdvözli a ,kedves vendéget" : 


, Megszünik bú s kin, mely földig vere, 
Mi volt lelken, testen átok s tereh; 

S csak a mulandó vész el kezeden, 

De megmarad a hüség, szerelem, 

Sőt általad lész örök élete I" 


Ebben a hitben nyugodt és boldog. Gyötrelmes életét szi- 
vesen hordozza, abban a reményben, hogy majd ott eléri, az 
örök élet vizeit: ott megenyhül kinozó szomjusága. (Ijjel.) 

Verseiben több helyen foglalkoztatja a halhatatlanság 
gondolata. Egyelőre nem kiván és nem nyujt egyéb bizonyité- 
kot, mint az emberi léleknek az örök lét utáni olthatatlan vá- 
gyát. S mégis becses, mégis megnyugtató. Igy zeng róla : 

,S bár a tulon rejtő palást van 

." Nem érni földi szárnyakon : 
Remény s hit, szép találgatásban, 
Jár a nem ismert tájakon. 


Keresztény Magvető 1909. 

Isten magas szép mennye!... Majd ha 
Repülni gát nélkül lehet : 
Dicsőségét, titkát óhajtva, 
Oda lehellem lelkemet !" 


Sokat szenvedett; de éppen szenvedései avatták őt igazi 
költővé, ki kezét — mint mondani szokták — a nemzet ütő- 
erén tartotta, s virrasztott a nagy beteg felett . . . s himes 
mesét szőtt számára a jobb jövő tündérképeiből. 

Tompa költészete tehát nem csupán alkalmazza és kom- 
mentálja az evangeliumot. Merem mondani : az maga is evan- 
gelium, melyet bizonynyal jóváhagyna és hitelesitne mindnyá- 
junk tanító mestere, az Ur Jézus Krisztus. Istenfélelem, em- 
berszeretet, hűség, bizalom, öröm, remény és halhatatlanság 
azok az alapeszmék, melyek nemcsak iratain, hanem egész lé- 
nyén végig vonulnak. Betöltve az első tanitványok jeligéjét : 
, Elmenvén, tanitsatok minden népeket." A ki Tompának tanit- 
ványa, az tanitványa egyuttal a Krisztusnak is. S maga is en- 
ged a hivó szózatnak : , Tanitsatok minden népeket." 

Ime, a mezei pacsirta szürke köntösében. Ime, .a pász- 
tortüz, mely a körülötte levőknek enyhe világot és meleget ad." 


Józan MIKLÓS. 


Az unitárius vallás hitelvei ! 


Jézus életében és tanitásaiban SvoLatoznok , 


Alápige: TE Mor 18"E. 28 V... 
, Mi pedig prédikáljuk a Krisztust." 


Mióta az emberiség a műveltségnek arra a fokára elju- 
tott, hogy a vallásnak tárgyain egy kissé öntudatosabban gon- 
dolkozik s a különböző időszakok felett uralkodó vallásos esz- 
méknek benső tartalmát kisebb-nagyobb fokú érdeklődéssel 
vizsgálja: alig volt még szélesebb körben tárgyalt, gyakrabban 
napirenden levő, — mondhatnám — nagyobb közkedveltségnek 
örvendő kérdés, mint ez: melyik az igazi vallás? 

5 csak természetesnek találhatjuk, ha minden vallásnak 
követőjében ott látjuk az övéhez ragaszkodásnak azt a kisebb- 
nagyobb mértékét, a mely e kérdést saját javára lenne haj- 
landó eldönteni. Ha nem csak a Mohamed buzgó követője 
nevezi magát ,igaz hitű muzulmánnak" s aző vallásán kivül 
esőket hitetlen gyauroknak ; nemcsak a Mózes híve helyezke- 
dik a csak a magáét helyesnek, igaznak tartó kizárólagosság 
álláspontjára: de még a ,szeretet" vallásához tartozó külön- 
böző felekezetüek ajkáról is hallhatjuk az ilyen véleménynyil- 
vánitásokat: az én vallásom a legjobb, az enyém a legrégibb, 
az enyémnek legtöbb a követője, az enyém egyedül. idvezitő $ 
igy tovább. 

A gondolkodó előtt fölmerülhet a kérdés : vajjon jól van-e 
ez igy ? Vajjon az ilyen kérdés: melyik az igaz vallás, jogo- 
sult-e, megengedhető-e ez az emberi haladás és — különö- 
sen — a közbékesség jól felfogott szempontjából ? 

Lehetnek, a kik e kérdésekre — habozás nélkül — taga- 
dólag felelnek. Egyben pedig nem késnek emlegetni azon válasz- 


1: A Dr. Bedő Albert-féle pályázaton 100 korona jutalomdijat nyert 


munka. 

falakat, a melyeket éppen a vallási vitatkozások állitottak és 
állítanak ember és ember közé ; azon háborukat, vérkeresztsé- 
geket, máglyákat és gályákat, a melyeknek emlékei, mint sö- 
tét, félelmes rémek tünnek elő a mult idők sötét ködéből. 

Hát hiszen ezek — igaz — el nem tagadható szomoru 
tények. Ámde — eltekintve attól, hogy azon harczok előidézé- 
sében nem kevés szerep jutott a szorosan oda nem tartozó ide- 
gen érdekeknek, sőt, — nem egyszer, a nemesnek éppen nem 
nevezhető indokoknak is: viszont az is kétségbe vonhatatlan 
igazságként áll, hogy az emberiség haladása mindig nehézsé- 
gekkel, küzdelmekkel, ezernyi gátló akadályok legyőzésével járt 
s fog járni. ; 

Már pedig, ki tagadhatná — a ki az emberiség történetét 
ismeri, — hogy valamint az emberi lélek egyéb megnyilvánu- 
lásainak, úgy a vallásos eszméknek terén is a haladás ténye 
kétségtelen megállapitható ? S ki volna az, a ki a haladás tör- 


vényét a vallás köréből — a jövőre is — kizárni akarná ? ! . . . 
Melyik az igaz vallás ? — e kérdésnek az emberi haladás 


szempontjából tehát, föltétlen jogosultsága van. 

Más kérdés azonban, hogy annak eldöntésénél milyen 
eszközökkel élünk, minő fegyvereket használunk ? ! . ... 

Mert a vallásbeli különbség magában véve még koránt- 
sem volna veszedelmes, ha — e mellett is — a testvériség 
érzése megmarad a szivekben. Ha az emberek a vallásban — a 
hit tárgyairól való különböző felfogás mellett is, egy fő ezélt 
látnak és főként azt tartják szem előtt. 

Sőt az sem baj, ha e különbség bizonyos nemes verseny- 
nek válik okozójává. Mert ez az eszméknek ,ama nemes har- 
cza", a mely minden más alantas érdeket kizár; a melynek 
jótékony , tüzét és fegyvereit" éppen a Jézus bocsátotta e világra 


s a mely egyedül eredményezheti, hogy legyen — a próféta 
szavai szerint — ,egy akol és egy pásztor." 

Mi lehetne már e nemes versenynek tárgya a , szeretet" 
vallásának, a kereszténységnek körében; a hol — ha külön- 
böző felekezetekhez tartozók is — ugyanazon , fejnek tagjai" 


vagyunk, a kik egy értelemmel valljuk és hirdetjük az apos- 
toli szavakat : , nincsen senkiben másban üdvösség és nem is 
adatott emberek között ég alatt más név, mely által kellene 

Mi lehetne más, mint annak eldöntése, hogy vajjon a 
kereszténység körébe tartozó különböző  felekezetüek közül, 
melyiknek felfogása helyesebb a hit tárgyairól s főként: melyik- 
nek gondolkozása áll közelebb ama nagy mesternek, a náza- 
reti Jézusnak szelleméhez, eszméihez, életében megvalósított 
elveihez ? 

Nagy, fontos, nevezetes kérdés ez afiai! 

Hiszen ha egyeseknek, családoknak van több száz éves 
nemessége, a melyre, mint őseitől nyert örökségére, büszkén 


hivatkozik, a — nem egyszer — törpe, méltatlan, korcs utód 
is: vajjon nem méltán emlegeti-e a vallás, mint az eszméknek, 
elveknek örököse, a — hite szerinti -— lelki rokonságot az 


eszmék, elvek első hirdetőjével ? 

Ti is afiai!l nem egyszer hallottátok már a mi szent val- 
lásunk hirdetőinek ajkáról, hogy a mi unitárius vallásunk a 
tiszta kereszténység álláspontján áll. Vágy más szavakkal: 


hogy hitelveink - alapjában — éppen azok, a melyeket az Ur 
Jézus hirdetett s — nagyrészben — életével is megvalósított. 


Nem lennék jó unitárius, ha nem lenne nekem is ec meg- 
győződésem. Nem lennék hű pásztorotok, hanem hirdetném is 
nektek e meggyőződésemet, intvén titeket az apostollal: ,Ne 
legyünk többé gyermekek, kik habozzunk s ide s tova hajtas- 
sunk a tudománynak akármi szele által. Hanem az igazságot 
követvén szeretetben. mindenestől fogva növekedjünk, abban a 
ki tó" tudniilik as Krisztusban" 

Éppen e czél lebeg szemeim előtt, a midőn a felolvasott 
szent leczke alapján: , Mi pedig prédikáljuk a Krisztust" — 
kifejteni szándékozom azt az igazságot, hogy : 

Az unitárius vallás hitelvei a Jézus életében és tanításai- 
ban gyökereznek. 

Ezt bizonyitja : I. Hitünk az egy Istenben. II. Hitünk az 
emberi léleknek Istennel való rokonságában s az embereknek 
ezen alapuló sorsában és hivatásában III. Hitünk az emberi- 
ségnek — örök igazságokon alapuló — folytonos haladásában. 


I; 


Talán nem is volna illő, a mindennapi küzdelmek sodró 
árjában nem egyszer szentségtelenné váló ajaknak, fölvenni e 

nevet; ha csak nem a dicsőités hangján ; ha csak nem az 
imádat megszentelő érzelmeiben kifejezve ! ? . . . 
. Talán merészség is emberi gyarló értelemnek e fogalom 


örvényébe bukik ? ! . . . 

Ám! mitől riad vissza a pornak törpe — és mégis magasra 
törő — fia, a midőn érzi magában, hogy hivatva van ,minde- 
neket" vizsgálni, még ,az Istennek mélységeit" is; a midőn 
érzi, hogy : 

, Isten lakozik mibennünk, 
S attól ihletve hevülünk". 


Nem évszázak, meghatározhatatlan számú évezredek azok, 
a melyeken keresztül — ösztönözve-sarkalva attól az ingertől, 
a mely ott született a , tudósfája" gyümölcsének első megizlelése 
pillanatában — éppen az Istenség nagy gondolatának megfejtése 
űzi, hajtja, foglalkoztataja elméjét -— tovább-tovább, fölebb- 
fölebb — a diadal soha meg nem szünő reményében. 

A tudós, midőn dolgozó szobájában növényi és állati sej- 
teket vizsgál, az apró részeket elképzelhetlenűl kicsiny pará- 
nyokra bontja; a midőn leszáll a tenger fenékre, vagy behatol a 
föld mélyébe, hol örök tüzek égnek, vagy fölemelkedik táv- 
csövével az égitestek, csillagok milliói közé; a midőn az emberi 
lélek rejtelmeit kutatja, vagy a történet könyvébe lapozva, az 
eseményeket, alakulásokat tanulmányozza s keresi az okokat, 


összefüggéseket: mindig, de mindig — ha nem mondja is, 
ha czéljául mást nevez is meg, — valójában a végokot, az 
Alkotót, Istent keresi. 

Es az egyszerű embert is, — aki a tudományok titkaiba 


való beavatottság nélkül, csupán lelkének szemlélődő hajlamait 
követve, a természet jelenségeinek figyelése közben elmerül a 
végtelenség gondolatába — a vizsgálódás ösztöne, lelke vágya 
az Isten kereséséhez vezeti. 

Es mi az eredménye az emberi szellem e több évezredes 
keresésének, búvárkodásának ? ! Talán teljes ismeret, megczá- 
folhatatlan bizonyosság?! 

Nem, afiai ! De balgaság is volna ezt várni. Nem szabad feled- 
nünk a költő szavait: , ISten, kit a bölcs láng esze föl nem ér , , . 

Nem szabad szem elől tévesztenünk az apostol szavait: ,A hit 
olyan dolgoknak valósága, a melyek nem láttatnak." 

Mi az eredmény?! Mindenesetre óriási haladás, amaz 
sóhajtva sejtett" lénynek megismerése nagy útján. Gondoljátok 
csak el: mily végtelen különbség a fetiseknek, kő- és érez- 
bálványoknak alacsony szellemi fokon álló imádója és a mai 
kor bölcse között, a ki — midőn vizsgálódása közben az utolsó 
sejthez jutott — leborult ama Főhatalom előtt, a kit szinről- szinre 
meglátni nem tudott, de a kit tagadni munkái tiltják. 

Mi az eredmény?! Teljesebb, tisztább, józan észnek, felvilá- 
gosodott lélek követelményeinek megfelelőbb hit — boldogitóbb, 
fölemelőbb sejtelem. 

Az eredmény az Istenség felől lehető emberi tudásnak 
legmagasabb foka: az Isten gondolata, a ki: lélek, atya, a ki — 
mindenek fölött — egy. 

Boldogan, sőt a vallásom iránti szeretetem által szentesi- 
tett büszkeség érzésével, mondom ki előttetek afiai, hogy ez 
az Isten a mi Istenünk. Ez az, a kire vonatkozólag valljuk Pál 
apostollal: ,Nekünk egy Istenünk van, amaz Atya, a kitől 
mindenek vannak és mi is abban vagyunk." , Tudjuk, hogy a 
bálvány semmi a világon és nincs más Isten, hanem csak egy :" 
— a kire vonatkoznak szent énekünk szavai is : 


L 


, Hiszek, vallok én egy Istent 
Ki magától való és szent, 
Kinek neve Atya Isten, 
Hasonló több hozzá nincsen." 

Ez az, a ki ,kezdetben" — évezredeket tevő — napok 
alatt e világot teremtette s teremt, alkot ma is szüntelenül, az 
ő láthatatlan, de a nagy mindenség minden pontján megnyi- 
latkozó erejével. — A ki alkotott minket is — porból, vagy az 
örök fejlődés törvényén alapuló átformálódás útján, de mincden- 
ésetre -—— a , belénk leheletts okos és halhatatlan lélekkel fel- 
ruházottan. A ki — mindenek felett — Atyánk nekünk, a 
kihez, mint gyermek szüleihez, bizalommal fordulhatunk örömünk 
verőfényes s bánatunk borus napjaiban egyaránt. A kinél a 
dorgálás, a fenyiték is jóakaratnak a kifejezése ; kinek kegyelme 
jósága, szeretete határtalan. 

Ez az Isten a mi Istenünk ? ! . . . Hogyan ? kérdíték. Hát 
nem a keresztényeké általában ? ! . . , i 

Valóban úgy kellene lennie ! 

Ám — sajnos — akadtak, a kik az idők folyamán több 
tekintetben messze eltávoztak a Jézus tiszta, világos tudomá- 
nyától. A kik, meggyőződésüket követve, jóhiszemülég-e vagy 
más okból és érdékekből ? — ez nem tartozik ide — Pál apos- 
tol szavai szerint , A halhatatlan Istennek dicsőségét elváltoz- 
tatták a halandó ember ábrázatjára és tisztelték, szolgálták a 
teremtett állatokat, hátra hagyván a Teremtőt." 

Csodálkoznunk lehetne, ha a történet által felmutatott 
okokból ezt meg nem értenők, hogy a Jézus magasztos, fenn- 
séges és — mindenekfölött —- tiszta, világos Isten-hitét mi- 
ként elegyitették a józan ész által el nem fogadható babonás, 
homályos elméletek tömkelegébe. Hogy miként vitatkoztak — 
a kereszténység megalakulása után már nehány száz évvel — 
napokig, hetekig egyetlen ,i" betűcske felett, a mely  vitatko- 
zás lön alapja annak az emberi értelem által soha meg nem 
érthető vallási elméletnek, a melyet , szentháromság" néven 
ismerünk. S a mely éppen főként a Jézus Isten hitével áll leg- 
élesebb ellentétben. 

Ez az Isten a mi Istenünk — nem a dicsekedés hangján, 
vagy a felekezeti elfogultság szemüvegén tekintve állítjuk hát 
ezt, hanem az apostol szavaival szólva : , Mi pedig predikáljuk 
a Krisztust," 

Ugy van afiai, mi prédikáljuk a Krisztust; prédikáljuk 
az ő tiszta evangéliumát, a mely — mint kristály tiszta patak 
a millió virágokkal pompázó völgy ölén, minden ponton kicsil- 
lámlik átlátszó vizével: úgy tünik ki a maga átlátszó tisztasá- 
gával az ,irások" virágos mezején. 

Olvassátok el afiai az evangeliumokat és ha figyelemmel 
olvassátok: bizonyára ti is külön tudjátok választani az ő 
tudományának tűzpróbát kiállott tiszta aranyát azoktól a — 
részint — igaz gyöngyöktől, — részint  — kevésbé értékes 
hamis ékszerektől, melyekkel körül 
szeretet, ragaszkodás, 
érdekek, czélok. 

Olvassátok el és látni fogjátok ama názáreti egyszerü ács 
mesternek fiát, a ki maga is egyszerü, szegény és alázatos — 
ha lélekben nemes és fennkölt is — volt. S "a mint ott járkál 
Galileának  ,örök tavaszban mosolygó. napfényes mezőin" s 


rakták az aranyat, vagy a 
csodálat nemes elfogultsága, vagy más 


NAGZ 


lna áatán át kenés zat e hűs LA ale sxÉ 

most ennek érett kalászain, liliomain, majd a hűs olajfák 
titokzatos csendjén, vagy a Libánon ezedrusainak lombsusogá- 
sán elmerengve, hallgatva a tenger csendes morajlását, gyö- 
nyörködve az ég csillag milliárdjain: képzeljétek el, mint cso- 
dálja ő - mint annyi más nemes lélek — e jelekben a teremtő, 
alkotó erőt, a ki , ruházza az ég madarait és mezők liliomait." 


Oh e csodálatban, a melyet minden mondatából kiolvashat az 


éber figyelem, a hódolat, az alázat nyer kifejezést afiail A 
teremtett lény hódolata, alázata és meghájlása az előtt, a kit 
ő alkotójának, teremtőjének hiszen, érez. Képzelhetni-e, hogy ő 
— különben is honfitársainak egy Isten hitében nevelkedve — 
mást hinne és képzelne, azon az egyen kivül, vagy oly vak- 
merő lenne, hogy éppen saját magát állítaná oda társul! ? . . . 
Nem! Ennek ellentmond minden lélektani ismeret és helyes 
következtetés. 

De hát nem az egy Istent hirdeti-e ő kifejezetten is min- 
den helyen és alkalommal? Nem őt hirdeti-e, — a ki lélek, 
atya -—- szavaival, cselekedeteivel ? 

Elmegyen hozzá egy jó akaratú ifjú és tudakozódik az 
örök élet felől. A midőn őt .jó mesternek" szólítja, nem első 
dolga-e válaszában tiltakozni a ,jó" ezim ellen, kijelentvén, 
hogy: , nincs más jó az egy Istenen kívül" ? ! 

Elmegyen hozzá a ravaszkodó, álnok ellenség és kisért- 
gető szándékkal fölveti a kérdést : , melyik minden parancsolatok 
között az első" ? Habozás nélkül feleli: , Minden parancsolatok 
között az első" ez: , Halljad Izrael, a mi Urunk Istenünk egy 
Úr. 1" 

A hagyományos szertartások nyügét lelkében hordozó 
Samariabeli nő véleményét kéri, hol kell az Istent imádni, 
az ősök által kijelölt helyen-e, vagy Jeruzsálemben? Halljátok 
meg erre a — mai korban is számottevő — felvilágosodottság 
feleletét: , Az Isten lélek, és a kik őt imádják", szükség, hogy 
lélekben és igazságban imádják." 

Ő megkisértést szenved a pusztában, mint minden más 
húsból és vérből alkotott lény, testi indulatok, vágyaktól, 
gyarlóbb érzelmektől. De ő legyőzi ezeket. 5 legyőzi eme 
jellemző — és nekünk is félre magyarázhatatlan bizonyosságot 
nyújtó szavakkal : , Eredj el sátán, mert meg van Írva: tsak a 
te Uradat Istenedet imádjad s ő neki szolgálj". 

Kell-e még több és kétségbe vonhatlanabb bizonyosság ? ! 

Hát bár mit mondjanak és bármint vélekedjenek mások, 
legyen nekik az ők hitök szerint. Ám mi erős meggyőződéssel 
valljuk a szent leczke szavaival: .mi a Krisztust predikáljuk ". 
A Krisztus által hirdetjük ,az Isten hatalmát és bölcseségét" ; 
az egy Istent, a ki Atya, lélek. 


Mi hisszük, érezzük, — mert minden helyes lélektani 
ismeret és józan vizsgálódás erről győz meg — hogy a mi 


Istenről való hitünk ama názáreti Jézus nagy szellemének kisu- 
gárzása, hű kifejezője. 

Mi hisszük, hogy minden, a mi ezeken kivül Istenről hirdet- 
tetik, az evangeliumok és apostoli irások téves értelmezésén 
és hiányos ismeretén alapszik ; a tiszta kereszténységgel Jézusi 
evangéliummal ellentétben áll, Istent és Jézust egyaránt kicsi- 
nyiti. 

Hogy vallásunk hitelvei a Jézus életében és tanításaiban 
gyökereznek ezt bizonyitja. 


HE 


Hitünk az emberi léleknek Istennel való rokonságában s 
az embereknek ezen alapuló sorsában, hivatásában. 


A vallásnak — természetszerüleg — második lényeges 
tárgya az ember. v 
Ki tagadná, hogy fontos e tárgy ?!. . . Ki tagadná, hogy 


— bár az Istenséghez képest csak elenyésző semmiségek 
vagyunk, mint csepp az oceánhoz, mint porszem az égbenynló 
sziklához mérve, de — a multak töréneteit, a tényeket, napi 
eseményeket vizsgálva, jelentékeny szerepünk és hivatásunk 
van e földön?! ... 

Ki tagadhatná, hogy szellemünk, elménk, lelki tehetségeink 


által csakugyan hivatva vagyunk, hogy — a szent könyv 
szaval szerint — , Hajtsuk a földet birodalmunk alá". 


Különben, ha semmi sem mutatná is: nem elég élénken 
igazolja-e az embernek fontosságát az a sok irányu vizsgálódás, 
a melylyel emitt testének alkotását, tulajdonságait, amott lelki 
tehetségeit s ennek megnyilatkozásait természettudósok, Oorvo- 


sok, bölcsészek, töténetírók nap-nap után — számnélküli tudós 
Köskkstba A taglalják; elemezik. 

Bár minden ilyen vizsgálódást méltányolunk lehet — 
mint a régi görög bölcs eme fontos tanácsának: , Ismerd meg 
magadat" — megvalósítására irányuló hasznos törekvést: még 
is lehetetlen első helyet nem adni e tekintetben a vallás 
szerepének és törekvéseinek. Már csak azért is, mert azok 
között a megoldatlan kérdések között,a melyek — a több ezeréves 
vizsgálódások mellett is fennállanak — sok olyan van, amelyre 
csak a vallás adhat feleletet megnyugtatólag. 

Valóban nem lehet szebb feladat, mint a vallásé! Nem 
lehet szebb s egyuttal fontosabb feladat, mint az embernek 
alkotása, sorsa, hivatása, Istenhez való viszonya s hasonló kér- 
désekre nézve megnyugtató, lelkesítő, fölemelő feleletet adni! 
Mint az Istennek eme, a földön ,uralkodó" teremtménye elébe 
olyan ezélokat, eszményeket állitani, a melyek őt sarkal- 
ják, erőit folytonos munkásságban, önérzetét szüntelenül ébren 
tartják. 

Ha a festő, a szobrász egy szép emberi arcznak, egy sza- 
bályos termetnek rajzával fel tudja ébreszteni a nemes gyö- 
nyört, sőt ösztönt is ad magunk fejlesztésére: menynyivel 
inkább módjában ál! ez azoknak, a kik a lelki élet tanulmányo- 
zására vannak hivatva. 

Dajnos, hogy azok az elvek, a melyeket az emberre 
vonatkozólag, a különböző keresztény felekezetek felállítottak -— 
bár mind egy alapon látszanak nyugodni, t. i. a Jézus szemé- 
lyén és evangeliumán még is igen nagy eltéréseket mutat- 
nak, mind a Jézus személyéről való vélekedésekben, mind az 
ő szép evangéliumának értelmezésében. 

Az ember Istennek gyermeke. Porból való ugyan, de 
lélekkel felruházott. Nagy tehetségek és nagyra hivatottság mel- 
lett sok gyarlósággal és fogyatkozással. A bűntudat sulyától 
nyomva gyakran, de mindig a bűnbocsánat, sőt fa tulvilági 
jutalom reményével a szivében . . . Ezekben körvonalozhatók azok 
az elvek, a melyek a keresztény vallásoknak csaknem minde- 
nikében helyet foglalnak. 

Ámde ezek mellett mennyi téves, a szent irás helytelen 
értelmezésén alapuló, a világosan gondolkodó értelem által meg 
nem érthető s főként a Jézus gondolatvilágával össze nem 
egyeztethető tétel, állitás ? ! 

Emlitsem-e az ,eredendő bűn"-ről szóló tanitást; azt az 

emberi lelket teljesen elcsüggesztő, lehangoló tant, a mely 


szerint az emberi természet — az első pár ember bűne követ- 
keztében — teljesen megromlott s elvesztette a jóra való ere- 


deti erejét és tehetségét ? ! 

Emlitsem-e az ,előre elrendelés" kérlelhetetlen és kegyet- 
len gondolatát, a melynél fogva Isten némelyeket örök bol- 
dogságra, másokat örök kárhozatra előre kiválaszt? ! tá 

Emlitsem-e ezekkel szemben a Jézus érdemének, a gyó- 
násnak s más külső kegyszereknek ceremóniáknak vélt, titkos 
és nagy kiengesztelő hatalmát ? ! 

De emlitsem-e főként a Jézus személyére és szereplésére 
vonatkozó sajátos s titokzatos elméletet, a mely szerint, ő a ki 
— mint az atya — eleitől fogva létezett egy időre emberi ala- 
kot öltött, hogy eképpen mutasson nekünk példát s főleg 
büneinket eltörölve, az örök kárhozattól megváltson ? ! 

Oh, milyen messze állanak ezek a mi vallásunk tiszta, 
egyszerü — de egyszerüségében nemes, fenkölt elveitől ! ! . . . 

Bár tudom, hogy ismeritek ez elveket — hiszen ebben 
növekedtetek, ez volt ama ,tejnek itala", a melyet szeretett 
vallásunk, "második anyánk  emlőjéről szivtatok — mégis 
engedjétek meg, pár vonásban előtökbe állitanom ezeket ! 

Isten a mi atyánk. Tehát mi az ő gyermekei vagyunk. 

Mi következik már most az atya és gyermek fogalmából 
legtermészetesebben ? Mindenesetre legelsőbben az, hogy legyen 
közöttük hasonlóság, legyenek lényeikben rokon elemek. Nos, 
ezt a hasonlóságot fejezzük ki, a mikor a teremtés könyvével 
együtt mi is valljuk, hogy: ,Formálta az Isten az embert a 
földnek porából és keblébe élő lelket lehellett." 

Testünk hát por ugyan, de a test mellett a lélek is 
alkotó részünk. Es ez a lélek összeköt minket Istennel, mert az 
az Isten lelkének kisugárzása. Ez a lélek nemcsak fölemelhet 
minket a föld porából, hogy uralkodjunk az állatokon s a ben- 
nünk levő állatiasságon egyaránt; hanem az Istennek ..szent 
lelkétől" mely az ,igazság lelke" — ihletve, az , értelemnek 
felvilágosítása, szivnek megtisztítása, az akaratnak megerősitése" 
által megtanit kitartóan lelkesülni s küzdeni a szép, jó S igaz 
mellett. A mely minket csodás, rendkivüli dolgokra vihet, 


a mint vitte a Jézust, az első pünkösti apostolokat és sok más 
jeles kiváló embert. 

De az atya és gyermeke közötti viszonynak van még 
egy fontos következménye afiai! És ez a közöttük levő kölcsö- 
nös szeretet, a mely nyilvánul az atyának gyermekei iránti — 
személy válogatás nélküli való — jóakaratában ; a gyermekeknek 
pedig atyjuk iránti bizalmában, engedelmességében. 

Istennek e szeretetét hirdeti a mi vallásunk s hirdeti ennek 
folyamányaként azt a részrehajlás nélküli igazságosságot, a mely- 
nél fogva ő nemcsak alkotásunkra nézve tett egyenlőkké, testvé- 
rekké minket, hanem egy közös nagy hivatás által is. — És 
e tekintetben nincsen kivétel az emberek között egy sem. Nem 
kivétel még ,ama szent és igaz" sem, a kiben , bűn és álnok- 
ság nem találtotott". Mert a miben ő tőlünk különbözött, az 
semmi egyéb, mint az, hogy ő hivatását tökéletesen betöltötte 
s eképpen élete s cselekedetei által csakugyan ,példát" adott 
nekünk. 

Miben áll már ez.a közös nagy hivatás ? ! . . . Nem fejez- 
hetnők ki szebben, mint ha azt mondjuk, hogy az Isten iránti 
szeretetben — és e szeretetnek nemcsak szavakkal, hanem az 
Isten akaratát munkáló cselekedetekkel való kifejezésében. Mint 
hogy pedig Isten akarata a mi boldogságunk: hivatásunk — 
bármely sorsban, állásban, helyzetben — saját magunknak, 
mieinknek és minden embertársunknak boldogítására a test- 
vériség elvéből folyó igaz, őszinte törekvés. 

E hivatást azonban nem úgy kell teljesítenünk, mint rab- 
szolgának, a kit korbácscsal is kényszerit felügyelője. Emberi 
méltóságunkat azzal is tetézte az a jóságos atya, hogy szabad 
akaratot adott; hogy eképpen saját érdemünk legyen a jóság 
és erény; valamint saját szégyenünk és hibánk a vétek és a 
rosszaság. 

Sajnos, hogy éppen e kitüntetés az, a melylyel az ember — 
a testnek gyarlóságából — leggyakrabban visszaél! Sajnos, hogy 
az a lelkiismeret, a mely a jónak és a rossznak megkülönböz- 
tetésére adott tehetség, mint lelki tükör, gyakran tesz bizony- 
ságot ellenünk! Oh mert — költőnk szavai szerint : 
az ember gyarló, gyenge lény, 

Sokszor jár a bűnök ösvényén". 

Mily boldogság, mennyire megerősítheti Isten jóságába 
helyezett hitünket az a tudat, hogy az embernek e bűnös álla- 
potában is lehet reménye, menedéke! Mert 

,Az Isten jó, nem soká haragszik ; 
A dorgálló felhők torkait bezárván 
Ujólag mosolyg . . . a megengesztelődött 


Isten mosolygása : tündöklő szivárvány". 


A mint a költő mondja. Vagy a mint hitünk — a szent 
írással egyezőleg — tanitja: , Kegyelmes és irgalmas az Ur és 


késedelmes a haragra". Csak egyet kiván az ő gyarló, esendő 
gyermekétől; azt a mit a .példabeszédek" irója igy fejezki : 
, Szerelmes fiam, adjad én neken a te szivedet"! Csak a meg- 
bánást, töredelmet, a jóravaló igaz szándékot. 

Egy lehet csupán még ennél is megnyugtatóbb, fölemelőbb. 
Az a hit, a mely a jókat, igazakat biztatja. — Oh mert ki 
tagadhatná, vannak anagy Sodomában — haesak ötvenen is — 
a kik az erénynek, a becsületnek rögös útján járnak. Járnak 
sokszor anélkül, hogy ezért jutalmat nyernének e földön, lelki- 
ismeretük helyben hagyásán kivül. 

Oh mily megbecsülhetetlenűl drága kincs, ezekre tekintve 
az örök élet hite, a sirontuli jutalom reménye, a melyet 
Pál apostol szavaival eként vallunk: ,Isten megfizet, kinek- 
kinek az ő cselekedetei szerint"; , a jókat megjutalmazza, a 
gonoszokat megbünteti, mert nincsen Isten előtt személy- 
rálogatás." 


kk 
k k 


Am a midőn hitünknek e tanitásait elfogadjuk és hir- 
detjük, nem magunkat, a , Krisztust prédikáljuk." 

Hogy erről meggyőződhessetek : jertek ismét néhány pil- 
lanatra a Jézus evangéliumának kies mezejére. Jertek és gyö- 
nyörködjünk egy evangéliumban, a mely, ,lélek és élet;" s 
gyönyörködjünk egy életben, mely a legszebb evangélium. Meg 
fogtok gyöződni, hogy ,ember még úgy nem szólott;" hogy 
soha senki még az embernek a Istenhez való viszonyát s ezen 
alapuló sorsát, hivatását oly világosan és szépen kifejezésre 
nem juttatta. 

"Ne gyüjtsetek magatoknak kincset e földön. .. hanem 
gyüjtsetek magatoknak kincset a menyországban . . . mert ahol 
vagyon a ti kincsetek, ott leszen a ti szivetek is." , Ne legyetek 
szorgalmatosok a ti életetekről... sem a ti téstetekről ! . . . 


nemde nem nagyobb-e a lélek, hogy nem az eledel! a test hogy 


— 

nem az öltözet?!" , Keressétek először Istennek országát és 
annak igazságát és mindenek megadatnak nektek." Mert ,nem 
csak kenyérrel él az ember, hanem Istennek minden igéjével." 
Mert ,mit használ valakinek, ha mind e világot megnyerné is, 
ha az ő lelkét elveszti." 

Nem az embernek méltóságát, magasabb hivatását feje- 
zik-e ki e szavak ? Nem azt fejezik-e ki, hogy az ember több 
mint test és vér, hogy Istennel rokon, s hogy az embernek ezt 
a méltóságát meg kell becsülnie s e megbecsülést ki kell nyil- 
vánitania önmagának fejlesztése s nemes törekvései által ? ! 

, Legyetek a ti menyei Atyátoknak fiai!" — ime az emberi 
hivatásnak rövid, de annál többet kifejező összege! A mely 
mig egyfelől a köteiességeknek egy végtelen sorát foglalja magá- 
ban, másfelől azt is kifejezi, hogy e kötelességek mindnyá- 
junkkal közösek, a kik csak emberek, tehát a menyei Atyának 
fiai vagyunk. 

Ámde , nem minden, a ki ezt mondja : Uram, Uram, megyen 
be a mennyeknek országába." — A közös kötelességek betöltése 
nem szavak által történik ; nem is a külső kegyeskedésnek élet- 
telen cselekedetei által; mert csak ,a tiszta szivűek, az irgal- 
masok, a békességre igyekezők az alázatosak, s a kik éhezik 
és szomjuhozzák az igazságot" .— ezek ama , boldogok," a kik 
, Ísten fiainak mondatnak." Azok pedig, a kiknek ,igazságuk 
fennebb nem bővölködik az irástudók és fárizeusok igazságoknál, 
nem mehetnek be a mennyeknek országába." Hiszen , melyik 
minden parancsolatok között az első? Szeressed a te Uradat 
Istenedet teljes szivedből, lelkedből, elmédből, erődből. És a 
másik hasonló ehez: Szeressed a te felebarátodat, mint ten- 
magadat." 

Mi lehetne már egyéb az emberi közös hivatás, mint 
e minden parancsolatok között elsőnek, a teljes szivünk sze- 
rint való szeretet törvényének a betöltése, Istennel és ember- 
társainkkal szemben a meleg szeretet és ragaszkodás által suga- 
lott kötelességek teljesítése. 

Midőn azonban Jézus az emberi hivatást oly szépen 
kijelölte, korántsem volt ő az emberi gyarlóságok és fogyatko- 
zások ismerete nélkül. Hiszen nem ő állapitja-e meg a szomoru 
igazságot — a midőn tanitványait vigyázásra inti, — hogy: ,a 
lélek kész, de a test erőtelen." De viszont nem ő-e az is, a ki 


szil 

egyfelől a jókat, a mennyei atyától jövő jutalommal — ama 
, mennyben levő bőséges jutalom"-mal — biztatja, másfelől a 


gonoszokat éppen olyan erővel rettenti ? ! De nem ő-e az is, a kid 


a mennyei Atyának bűnöket megbocsátó, végtelen kegyelmét 
hirdeti, hogy eképpen a gyenge ember gyarlósága tudatában 
se csüggedjen el, sőt a megtérésre hathatós ösztönzést nyerjen ? ! 

Olvassátok el csak afiai az ő evangéliumát és azok 
között az egyszerü szép példázatok között ,a tiszta buzáról és 
konkolyról" szóló mellett ott találjátok .az elveszett juhról" és 
,a tékozló fiuról" szólókat is. S ha megtanuljátok ezekből azt, 
hogy a miképpen ,a konkolyt egybe gyüjtik és megégetik", 
úgy azokat, a kik hamisságokat cselekedtek, vetik az égő 
kemenezébe s ott leszen sirás, fogcsikorgatás" — megtanulhatjá- 
tok azt is, hogy ,az igazak fénylenek, mint nap az ő atyjuk- 
nak országában", a hol ,örök élete vagyon annak, a ki hall- 
gatja Jézustól e beszédeket és hiszen annak, a ki őt elbo- 
csátotta." 

De megtanulhatjátok főként azt, a mi ama jóságos me- 
nyei atyának hozzánk való végtelen szerelmét, valóban meg- 
ható szinben tünteti elénk ; azt, hogy az Isten nem akarja, hogy 
senki elvesszen, mert nagyobb öröme van neki egy megtérő 
bűnösön, mint kilenezvenkilenez igazon. 

Ime afiai — már csak ennyit emlitve is föl — kérdez- 
hetem tőletek: avagy nem a , Krisztust predikáljuk-e" ? ! 

Nem egyeznek-e meg tökéletesen a mi vallásunk hitelvei 
a Jézus szellemével, tanításaival ? ! 

Am bárki, bármit állítson, én csak az Isten és embersze- 
retet utólérhetetlen nagy apostolára tekintek s nekem ez az 
egy is elég ama meggyőződésem megerősítésére, hogy mi a 
midőn a mi vallásunk hitelvei szerint az emberi hivatást hir- 
detjük, valóban a Jézus szellemét terjesztjük, 

5 hogy az unitárius vallás hitelvei a Jézus életében és 
tanitásaiban gyökereznek, ezt bizonyitja végül : 


HNK 


Hitünk az emberiségnek — örök igazságokon alapuló — 
folytonos haladásában. 

Beszédem eddigi folyamán, megismertük az egyes ember- 
nek alkotását, sorsát, hivatását ; láttuk, hogy ő Isten gyermeke 


ee zseztzoke szzztt 


6 de stee sserűle 1 a. 
han. date ksm zös tKmtktttllttttttktttlttttttttli meant 


ÁZ UNITÁRIUS VALLÁS HITELVEI. 969) 


s mint ilyennek a tökéletességre törekvés nagy czélja van elébe 
kitüzve. Í 

De ha nem mondanám is: gondolhatnátok, hogy e ezél- 
nak elérésére milyen rövid az az ,arasznyi lét", a mely csak 
mint ,füst és pára", , mint árnyék a földön, melyben állandóság 
nincsen." S e rövid életben is mennyi hátráltató akadály és 
gátló gyarlóság ; nemis emlitve azokat az életpályákat, a melyek- 
nek képét ott künn a sirok honában, azok a derékben ketté- 
tört oszlopok olyan szomoruan találó igazsággal rajzolják 
előnkbe ! 

Még mindig maradnak fenn hát kérdések, a melyek fele- 
letre várnak; még mindig kérdésnek marad : mi ezélja, sorsa van 
hát az összesnek, az egésznek? S ha van ezélja, lesz-e idő — s 
mikor és hogy lesz az — a midőn ez elérve, betöltve lesz. 

Más szavakkal: van-e, lesz-e haladása az emberiségnek, 
mindig tovább, mindig fennebb?!... Vagy csak minden ok 
és czél nélkül — csupán a véletlen kedvteléséből — jelent meg 
a föld Ura a világ szinpadán, hogy aztán gépiesen jőjjenek és 
tünjenek a nemzedékek egymás után; hogy az egyik épitsen, a 
másik romboljon — az egyik emelkedjék, a másik sülyedjen ; 
egyik többet, a másik kevesebbet tévedjen; mindenik éljen, 
örvendjen és szenvedjen egy ideig s aztán egyszercsak — .. . 
a mikor szerepe és ideje lejárt — éppen olyan indokolatlanul, 
mint a hogy jött — eltünjék nyomtalanul?! . . . 

Midőn e kérdésekre az emelkedettebb gondolkodás nevé- 
ben feleletet adunk, nem annyira az egyes felekezeti hittétele- 
ket találjuk magunkkal szemben, banem inkábba hitnélküli 
— s nem egyszer a magával is meghasonlásban levő, de mind 
a mellett is öntelt — ,világi" bölcseség kérkedő, nagyhangú 
állításait, a melyeknek bűvkörében s zeg-zugos labyrinthjában . 
— a hit Ariadne fonala nélkül, — bizony nem egyszer eltéved- 
nek a kicsinyhitű, törpe lelkek. — Mert ha vannak is emelke- 
dettebb gondolkozásuak, a kik erre a szép végeredményre jutnak 
elmélkedéseikben : , Mondottam ember küzdj és bizva bizzál!!:" 


—. vannak viszont fölös számmal — olyanok is, a kik — s 
különösön éppen, — az emberiség hivatására s jövőjére vonat- 


kozólag sokszor nagyon is lehangoló véleményeket alkotnak 
és terjesztenek ; olyan véleményeket, a melyek—mintha szán- 
dékosan csak törpeségünket akarnák szüntelenül éreztetni — 

csupán arra alkalmasok, hogy nagyon is alant járó állatias 
ezéloknak munkálásában, vágyaknak  kielégitésében láttassák 
velünk az élet egyedüli ezélját; hogy az evangéliumi gazdag 
eme életszabályára vezessenek : 

, Nyugodjál, egyél, igyál én lelkem, mert sok esztendőkre 
eltett javaid vannak." 

Mi már a mi vallásunk tanitása, mi már a mi hitünk e 
kérdésekre nézve ? ! 

Az afiai, hogy az emberiség élete, nem ok és ezél nél- 
kül való. Az, hogy az emberiségnek nagy és nemes hivatása a 
folytonos előrehaladás. 

Mi gyakran látjuk azt kicsinyben, hogy a mit az egyik 


ember megkezdett, de bevégezni — az idő rövidsége, vagy más 
akadályok miatt — nem tudott, azt folytatja és bevégezi a 


másik ember. Igy van ez nagyban a korszakokat, nemzedéke- 
ket tekintve is. És ha tán egyik vagy másik emberöltő élete 
tévedést, vagy éppen visszaesést mutat is, azt egy másik, har- 
madik fokozott munkássággal, — igyekezettel helyre hozza. 
Mert ha állanak is elő időkoronként kicsinyes ezélok, ha néha 
több-kevesebb ideig, kevésbé nemes érdekek szolgálatába  sze- 
gődnek is, nemzedékek, időszakok : de az örök eszméknek, örök 


igazságoknak — bár ha ezek el is homályosodnak néha a 
gyarló ember előtt — varázsa, becse, hatalma soha el nem 


mulik teljesen. Ha hűtlen lesz is ezekhez ideig-óráig egyik- 
másik időkor, a következő már, bűnbánattal, ujuló lelkesüléssel 
tér vissza azokhoz, mint valami elhagyott, szent oltárokhoz. 

Meddig tart e haladás ? örökös-e az, vagy időhöz kötött? 
Mikor lesz elérve a eczél s mi lesz azután ? 

Talán az idők végéig; talán addig, a mig a teremtett lény 
az alkotót utól éri; a mig az atya a gyermekével találkozik és 
szeretetben egygyé olvadnak ; vagy a mig ,lészen egy akol és 
egy pásztors??!!... ki tudná ezt megmondani: ki lenne olyan 
merész, hogy erre feleletet adni csak meg is kisérelje ? ! . . . 
Nekünk elég ha hisszük, hogy csak e haladás lehet az embernek 
a ezélja. Nekünk elég ha tudjuk, hogy ezt kell hinnünk, mert 
ezt hinni jól esik. Mert csak e hit egyedül nemes, fölemelő. 
Mert csak e hit egyeztethető össze úgy az isteni végtelen 
jósággal, hatalommal és tökéletességgel, mint az ember alko- 
tásával, lényével, méltóságával. 

Am egyet határozottan állíthatunk. Hogy ezt a haladást 
nem ez vagy az az egyház mozditja elő, a maga hittételeivel, 
vagy szertartásaival, mert azt ilyen eszközökkel sem elősegiteni, 
sem hátráltatni nem lehet. A. haladás útja a szabadság, a foly- 
ton terjedő, növekvő világosság útja, a mely — ha egyideig 
tán igen is, de hosszasan korlátokat nem tür. Vagy a mint a 
hirneves Channig is kifejezi: , A kereszténység haladása előtt, 
a melynek folytonosnak kell lenni s a mely csak egy más 
elnevezése az Atya ,lélekben és igazságban" való imádásának, 
meg nem állhat a hajdan kornak egyházi formaságok és szer- 
kezetekhez való babonás ragaszkodása." ! 
Hanem igenis előmozdítja e haladást az örök eszmék, 
igazságok szolgálata, megvalósításának munkálására való törek- 
vés s minden egyháznak és társaságnak csak annyiban van 
jövője: a mennyiben ez eszméket és igazságokat első helyen 
irja zászlójára. 

És vajjon nem a ,Krisztust prédikáljuk"-e akkor is, a 
mikor ezeket hirdetjük ? ! 

Ismét csak az ő szép tanitásaihoz, az evangeliumokhoz 
utasitlak titeket elsősorban afiai! Nem olvastátok-e onnan, 
vagy nem hallottatok-e nem egy izben az , Istenországá"-ról ? 
Ha igen: tudhatjátok, hogy e magas czél, e szép eszmében 
való hit emelték az ő nagy lelkét, kölcsönöztek annak szár- 
nyakat; s bizonyára, ha valami, úgy ez magyarázhatja meg 
leginkább az ő önfeláldozó, erkölcsi bátorságát. 

És nem hallottátok-e azt is, hogy , Mikor jön el az Isten- 
nek országa"? Tudnotok kell: ,Nem jön el úgy az Istennek 
országa, hogy ember eszébe vehetné. És nem mondják ezt: 
ime itt, vagy amott vagyon, mert az Istennek országa ti ben- 
netek vagyon". 

"Eljön az, el kell annak jönnie, mert ,az ég és a föld 
elmulnak, de az én beszédim semmiképpen el nem mulnak", 
mert ,egy kis ,jóta" vagy pontocska el nem mulik a törvényben, 
mignem abban mindenek beteljesittetnek" . El kell jönnie, mert 
,eljön az idő, a mikor az igaz imádók imádják az atyját lélek- 


: Lásd: Channing E. Vilmos: , Válog. művei II. k. 20 

ben és igazságban, mert az Atya ilyeneket keres, hogy őtet 
imádják". S ha tán most még ,sok dolgok vannak is, melyeket 
mondhatnék, de el nem hordozhatjátok : eljön az igazság lelke 
s minden igazságra vezérel titeket, — S ,ama vigasztaló 
szentlélek, a kit az atya az én nevemben elbocsát, megtanit 
titeket mindenre". 

Nem az emberiség haladásában való hitet fejezik-e ki 
mind eme szavak? S nem fejezik-e ki a hitet el nem muló 
erejében, hatásában az örök igazságoknak, a melyekben s a 
melyek által az isteni szentlélek folytonosan hat — egyesekre 
kiváló mértékben ugyan -— de a tömegeknek lelkére, érzésére is. 

S hát mindazokon kivül, miket felsoroltam, nem  szolgál- 
tatnak-e nekünk támaszt az emberiség -— örök igazságokon 
alapuló — haladásában való hitünknek erősítésére olyan tények 
is, a melyek a Jézus örök időkre szóló, áldásos munkájával 
vannak kapcsolatban; s mint ennek most is élő-ható következ- 
ményei állanak előttünk? Nem szolgáltat-e főként a keresz- 
tény emberiség fejlődésének s általán a kereszténységnek törté- 
nelme? Ha látunk is — ennek lapjait forgatva — sötét korsza- 
kokat, eltévelyedéseket, ferde kinövéseket, ki tagadhatná még is 
általánosságban a fejlődést?! Ki tagadhatná a keresztény 


eszméknek — és különösen ama sarkalatos nagy elvnek: az 
általános emberszeretetnek — folytonos terjedését, hóditását, 

De még erősebb bizonyságunk is van nekünk ezeknél 
arra, hogy mi a Jézust predikáljuk. 

Mindeneknél erősebb bizonyságunk van az ő életében, 
a mely legszilárdabb kezesség éppen az emberiség haladásának 
lehetőségére nézve. 

Mi nem tartjuk a Jézust istennek, sem az Istenség részé- 
nek. Nem hisszük, hogy ő mint isten emberi alakot öltött volna 
magára, hogy eképpen adjon példát nekünk, hogy egy ideig- 
lenes szerepet e földön betöltsön. Mert ez esetben példája nem 
lenne oly hathatós. Ez esetben ama fenmaradott emlékek, az 
evangelium által megőrzött tények, a melyek az ő emberi élet- 
nyilvánulásaíról szólnak — összehasonlítva az Isteni termé- 
szettel szükségképpen együtt járó tulajdonságokkal, mint a 

milyenek a mindentudás, jövendőbe látás is — az ő egész életét 
a szinjátszás, tettetés jellegével homályositanák el. 

Mi nem tartjuk őt emberré lett istennek. Többnek, nagyobb- 
nak látjuk őt ennél: — Isten legjobb fiának, — az emberi 
tökéletesség, igaz élet eszményképének. (Ilyen értelemben nyi- 
latkozik róla a hirneves franczia tudós Renan is, a midőn 
, Jézus élete" czimű könyvét eme nevezetes szavi Kietési végzi be : 
, AZ emberek fiai között még nem született nagyobb Jézusnál"). 

És nem ,jelek és csodák" azok, a melyek ezekről meg- 
győznek minket. Elég nekünk látnunk az ő életének emberi, 
de emberiességükben is fenséges megnyilvánulásait. Azt a 
szeretetet, a mely nem szórakozás, kedvtelés ezélját szol- 
gálta; mely hiuságot, önzést, érdeket kizárva, a bünösök, sze- 
gények, megvetettek iránti nemes részvét által a magasztosság 
fokára emelkedett ; a melyért a mai embernek le kellene vet- 
keznie, nemcsak a hidegséget, hanem rangkórságot, kényes 
izlést, előítéletet, büszkeséget s meleg érzéssel, önfeláldozással 
leszállni sötét mélységekbe, anyomor, bűn, elaljasodás fertőibe, 
hogy lelkeket mentsen meg s emeljen föl magasabb öntudatra, 
hogy korszakokra terjedő, teremtő ujjá szülő munkát végezzen ; 
azt a szeretetet, a melyet oly hiven jellemez Channing e sza- 
vakban : , Az embert, mint embert szeretni oly szeretettel, mely 
a gyülölt samaritánusra, valamint a megvetett publikánusra 
egyaránt kiterjedett, ez volt a vonás, mely Jézust megkülön- 
böztette nemzetének, sőt az egész világnak legjobb embe- 
TONLŐTSISÉS 1 . 

Nekürk elég csupán ezt a szeretetet is látnunk ! 

De hát még az a lelkesedés, kitartás és bátorság, melylyel 
eszméiért küzdött!...S az a fenséges léleknyugalom, a mely- 
lyel szenvedéseit mindvégig türte, az a ,bántalmakon való 
felülemelkedés", mely a keresztfán is igy tud szólani: , Atyám, 
bocsáss meg nekik, mert nem tudják mit cselekesznek." 

Nem lehet-e afiai, az ilyen életet a tökéletes igaz élet 
eszményképének ÁlEak ?! Nem többet jelent-e ez nekünk, 


mintha őt földre szállott isteni lénynek tekintjük?! 5 — min- 
denek felett, — nem inkább szolgálhat-e erősségül ez élet az 
emberiség haladásába vetett hitünknek ? ! 
k 
k ko 


1 Lásd : Channing E. Vilmos művei IV. k. 138 1. 

Keresztény afiai! Az elmondottakban — azt hiszem — 
sikerült kifejtenem és bebizonyitanom előttetek azt, hogy mi 
,a Krisztust prédikáljuk;" hogy a mi unitárius szent vallá- 
sunknak hitelvei a Jézus életében és tanitásaiban gyökereznek. 

Mi következik ebből reánk nézve? — mondjam-e, részle- 
tezzem-e ezt nektek ? 

Azt hiszem, megfelel erre helyettem a ti szivetek ; meg- 
sugja ezt nektek vallásotok iránti meleg érzésetek is! 

Azért hát — minden hosszasabb fejtegetés mellőzésével 
— egyszerüen csak ezt mondom nektek: ragaszkodjatok e 
valláshoz, szeressétek azt, legyetek annak hű fiai ! 

Legyetek hű fiai most már — nemcsak azért, mert ez, 
eleitől fogva a ti lelki életetek táplálója, gondozója, hű dajkája 
s az lesz — ha el nem hagyjátok — koporsótokig ; nemcsak 
azért, mert ez őseitektől reátok maradt szent örökség, a melyre 
tekintve igy kell szólanotok : , Oltalmazzon az Ur engem attól, 
hogy másnak adjam át az atyáimtól nyert szent örökséget" ; 
nem csak azért, mert ez előttetek ismerős, kedves, megszokott 
— hanem legyetek hű fiai, ragaszkodjatok hozzá, szeressétek 
azért is, mert e vallásnak tanitásaiban az emberiség legneme- 
sebb alakját, az Isten legjobb fiának tiszta, szép, magasztos 
eszméit, érzés és gondolatvilágát látjátok, — mint hű tükörben 
— Visszatükröződni. Ti nemes büszkeséggel mondhatjátok — 
vallásotokra tekintve: ,Nem szégyenlem a Krisztus evange- 
liumát." 

Szeressétek  vallásotokat! És e szeretetet mutassátok ki 
nem csak szavakkal, hanem tettekkel is; nemcsak hozzá való 
hüségetek által, hanem annak jó hirnevét, dicsőségét munkáló 
igaz jóságotok, tündöklő erényetek, élő, munkás hitetek által is. 

Es aztán: ne csak hogy ,megálljatok a szabadságban, a 
melylyel titeket a Krisztus megszabadított" — ne . csak hogy 
ne ,hajtassatok" erre meg arra ,a tudományoknak bármi szele 
által", hanem másokat is erősitsetek meg, sőt vezessetek — de 
mindig Krisztusi szeretettel és szelidséggel — jobb, igazabb 
meggyőződésre, mert ezzel a ti mestereteknek szolgáltok, a Jézus 
Krisztusnak — a kit ,mi prédikálunk." Ámen. 


URMöÖSI KAÁRoLy, 

Kálvinista és katholikus téritgetés a XVII. és 
XVIII. százban. 


Az. 1552. évi XV. törvényben Erdély bevette az újított 
vallást. Ez időtől fogva a vallásszabadság mind inkább kifejlik. 
1564. a Kálvin-hit, 1568. az unitárizmus s az igehirdetés leg- 
teljesebb szabadsága törvényesíttetik. S bár a Báthoriak a 
jezsuitákra hallgattak, a kik szivesen oldották fel őket bűneik 
köteléből, még az 1594. olasz divatu vérfürdő után is az ország 
rendei a következő évi országgyűlésen igy biztosították a lelki 
szabadságot : 

, Ki-ki azon hitet vallja, a melyet akar s ha akarja Reli- 
gióját változtatni, szabadságában lészen." 

A Báthoriak kedvelt jezsuitái azután is minden lehető 
módon zavarták a protestáns egyházak lelki békéjét, de Bocskai 
megismerve a lelküket, mint a haza, a nemzet és hit árulóit, 
kiűzte őket az országból: menjenek igazi urok kegyelmébe. A 
Bocskait nem követő utolsó Báthori rabló módjára bánt el a 
szászokkal és az unitáriusok egyházi javaival. Az őt trónra 
segitő hajduknak megesküdt, hogy kiirtja Erdélyből a más- 
hitüeket. Bűneit végre saját hajdui torolták meg. A hitszegő 
fejedelmet szolgái rút árulással végezték ki a világból. 

A Báthorit felváltó Bethlen, ki szüntelen csak a Károli 
hibákkal telt bibliáját olvasgatta, bár nem mindenütt értette, 
öregedő korában még azt is eltürte, hogy az orthodox papok még 
a fejedelmet is megnyergeljék. Zaklatta, mikor reá ért, a leghívebb 
szombatosokat s gyengítette, a hol hozzá fért, az unitáriusokat. 

I. Rákóczi György is megalkudott orthodox bigott papjaival. 
A mit elkövetett a lelki rabságra vert szabadelvüekkel szemben, 
azt nem lehet botránkozás nélkül hallani. Szombatos anyának 
köszönvén életét, egész életének legnagyobb gondja a szomba- 
tosok megtörése s minden vagyonuk elkobzása volt. száműzte 
Thoroczkai Máté jeles püspökünk nejét, leányát, kiknek egyetlen 

bűnük, hogy oly férjük és apjuk volt, ki nem tetszett Kálvin 
hiveinek. Fiát, ki Jézust embernek vallotta, megköveztették Mózes 
és Melius próféták kegyes törvénye szerint. Utóda is, 1. György, 
annyira ment a hitszegések bűnterén, hogy az egész világ gyü- 
löletét maga ellen zuditotta. S a két nemzedéktől szerzett s Sáros- 
patakra egybehalmozott erdélyi kincsek a feneketlen jezsuita 
zsebekben tüntek el Báthori Zsófia özvegy fejedelemasszony 
Mária-imádó kegyességéből. 

Az óriásnak termett Apaffinak egész országos gondja is 
csak annyira terjedt, hogy az unitáriusok ki ne nyissák a 
szájukat s ne hogy bár egy sort kinyomtassanak. Pedig ezeknek 
vezérférfiai eszközölték ki a Kálvin szektájának 1564—8— 71-ben 
a vallásszabadságot. 

A kimult Apaffi élhetetlen fia és utódának első gondja 
az volt, hogy a száz év óta nyomorgatott egyháztól kérjen 
kölcsönt. A süvegét Mező-Bodonban ágy alá csapott fejedel- 
mecske bukása után a katholikus uralkodók uralma alatt eleinte 
a régi törvényes szabadságban élhettek hitfeleink. A katho- 
likus kézre átengedett régi akadémiájuk helyett a főtérre, nagy- 
templomukkal átellenben új főiskolát épithettek a kormány 
kialkudott segélyével. Nagy költséggel sajtót is hozathattak s 
a száz év óta eltiltott vallásos tan- és énekeskönyveiket kinyom- 
tathatták, régi hitvelveiket is szabadon hirdették s jó ideig 
szabadgondolkozásukért nem zaklatták fej- és jószágvesztéssel 
még lelkészeiket sem. 

I. Lipót 1691. dec. 4.-én kiadott diplomájában megerő- 
sitette Erdély vallásszabadságát. Már az 1-ső pontban kimondta : 
.az országban bevett vallások ügyében semmi változás nem 
történik." A betelépült katholikus klerus nem elégedett meg 
azonban az ily egyenjogusággal, mindenütt elsőnek kezdte fel- 
tolni magát. Téritő s csakhamar hódító eljárását a világi hatóság 
is támogatta alattvalókhoz illő készséggel. 

1716-ban III. Károly Mártonffi püspököt a gubernium első 
tanácsosának tette meg a választás mellőzésével. Gyulafehér- 
várról csakhamar kiűzték a reformátusokat, kolozsvári piaezi 
templomukból, egyházi birtokaikból is az unitáriusokat. Az 
ország pénzén tartott katonákat a protestáns egyházi javak 
erőszakos elfoglalására használták fel. 

Mária Therézia is minden hatalmával terjesztette a neki 

szolgálni kész katholicismust. Apja 17831. ápr. 6. kiadott ren- 
deletét 1742. dec. 24. megerősítvén, már uralkodása elején 
eltörölte a prot. vallás törvényes jogait. Nemcsak Magyaror- 
szágot, de a prot. Erdélyt is a másik Máriának akarta áldozatul 
hozni. Szép maga minden kitalálható módon apostasiára csábit- 
gatta a protestánsokat. Dvdij, hivatal, s grófi, bárói czimek, 
kamarásság s a császári udvar cselédségének kitüntető tisztsé- 
gei adattak jutalmul az ily fényes dicsőségre vágyódó hiteha- 
gyottaknak. 

A mi ezeknél megdöbbentőbb, annyira elaljasult a szent 
térítés, hogy a felségsértést is s más nem kevésbbé gonosz 
büntetteket kegyelemmel jutalmazták, ha a bűnös az üdvözitő 
kath. hitre tért. Már életében üdvözülhetett az ilyen, szűz Mária 
kegyes jótékonyságából. 

. — Borzasztó büntetéssel lakoltatták ellenben a kath. hiteret- 
nek elhagyóit. Inséges börtön s még inségesebb vagyonfosztás 
és számüzetés fenyegette őket s fosztotta meg minden földi 
javuktól. 

Az 1749. jan. 17-én kiadott, többszörösen megujitott, sőt 
ki is bővitett pogány szellemü kir. rendeletet újra leküldte a 
vénülő királyné, kit csak alattvalóinak szentes nyomorgatása 
üdvözitett. Meghagyta az erdélyi bigott szinkatholikus kor- 
mánynak a következőket : 

Nagykoruak a római szenthit elhagyásáért 4—6 hétre 
tömlöczbe vettessenek. Azalatt, hogy lelkök is eléggé szenvedjen, 
oktassák őket a kath. igazságokra. A kik megátalkodottak, ha 
nem nemesek, a piaczon, templom vagy megyeház előtt 25 
botot kapjanak, hogy megtérjenek. 

A prot. téritők társaikkal együtt Erdély határán kivűl 
fekvő várakban közmunkával sanyargattassanak 2—83 évig, 
azután örökre száműzessék az ilyen. Ha másodizben (?) igy 
vétkeznek, vagy első izben is sokat s egész községet csábi- 
tottak el, — halállal büntettessenek. ! 

A jézsuiták már nem gyönyörködhettek ez intézkedésben ; 
de szellemük fönmaradt a bécsi udvarban. Mária Therézia nagy 
gonddal ügyelt még arra ís, hogy a gazdag prot. nők kath. 
férjeket boldogitsanak. Az ilyeneket néha kiragadva családi 
körükből, klastromokban neveltette, hogy később annál bizto- 


1 V. ö, Protest. egyháztört,. monographiák 180. 181, L. 

sabban kezére kerüljenek. 1751 aug. 15-én azt is elrendelte, 
hogy kath. féllel csak római pap előtt köthetnek házasságot. 
Természetesen olyan reversalisadással, hogy a gyermekek csakis 
katholikusok lehettek." 

Csömör fogná el ma az olvasót, ha a brutális eljárás 
kegyetlen lealázását megismerné, melylyel báró Wesselényi 
gyönge, de új vallásában megtántorithatatlan nejét a visszaté- 
résre kényszeriteni akarták. Meg van ez, -- bár nem kellő 
hiven, a Prot. Egyháztörténeti Monografiák" 1I-ső kötetében. 
Emlékezzünk vissza még arra is, mily farizeus szenteskedő 
szinleléssel tiltja el Therézia királynénk Erdélyben a más vallásu 
templomoknak már atyja idejében divatba hozott erőszakos 
elfoglalását s jutalmat nyertek mégis az ily elfoglalók. Pár éve 
közölte folyóiratunk egyháztörténeti rovatában e bölcs rendel- 
kezést, melynek meg nem tartását oly szivesen honorálták kath. 
nagyjaink. Ker. Magvetőnk egyik évfolyamában olvashatjuk Sin- 
falva régi templomának erőszakos elfoglalását is a Dindár-család 
egy tagjától, ki új földiei nyomorgatásában keresett hazafiui érde- 
meket. Rava, Várfalva s más ilyen népes községekből kiverték a 
magyarul sem tudó római és csak rontani tudó téritőket. Ám a 
kath. hatóság részrehajlásával még Abrudbánya ősrégi templo- 
mát is sikerült egy Bécsben megkeresztelt s aranylánezezal föl- 
ékesített unitárius hitehagyottnak elfoglaltatnia. Az ország tör- 
vényeinek letiprásával ki törődött volna, ha azokat szent ezélból, 
szűz Máriák imádásáért, császár és pápa kedvének kereséseért 
veszik semmibe. 

Az ilyesmit szégyelni látszó József császár, ki maga is 
jogtalanul fosztotta ki a kolduló barátokat Dáriusra emlékez- 
tető összekapart kincseikből, a jézsuita Habsburg gyóntatók 
vétkeül tulajdonította az ily pogány fosztogatást is. Már Bocs- 
kaink s előbb az erdélyi rendek, hazaárulóknak tartották ezeket. 
/rinyi a költő és Rákóczi Ferencz fejedelem megvetették nyil- 
tan a kath. egyház e rendjét, kiket Jézusról neveztek el a világ 
elámitása kedveért. Maga József császár a jezsuita rend felosz- 
latásakor nyiltan megirta két levelében, hogy ezek magának a 
kereszténységnek voltak elárulói. 


, Me, 9 záüll v8 ae path á néz 2.k 

KANYARÓ FERENCZ. 


Egyháztörténelmi adatok. 


CLXX-CLXXI. 


Bazédi elpusztult leányegyházunk történetéhez. 


A Székely Oklevéltár VI. kötete I. Rákóczy Györgynek 
egy 1634 februárius 7-én kelt rendeletét közli,! a melylyel Apa- 
nagyfalusi Apaffy György elnöklete alatt bizottságot küldött ki 
a marosszéki Bazéd és Nyomát falukba a hitszakadás miatt duló 
villongások lecsendesitésére. A bizottság feladata volt a faluk 
lakóinak kihallgatása s az, hogy az ország törvényei szerint 
a templomot és a papi házat a népesebb félnek itélje oda. Az 
itélet eredményét csak abból következtethetjük, hogy a XVII. 
száz , további folyamán — úgy, mint addig — az unitáriusok- 
nak Nyomát anyaegyházuk maradt, Bazédon pedig filiájuk állott 
fenn. Az előbbi községben a reformátusoknak is volt leányegy- 
házuk, mely Baczkamadarashoz tartozott, mig Bazédot a maros- 
köri református esperesség nagy matriculája Felénél csupán 
odavetőleg, egy XVIII. sz. elejéről való két soros bejegyzésben 
emliti, midőn. azt mondja, hogy ,a bozédi haramgot elvitték a sza- 
bédiak, mely felei ecclésiához való volt". KE följegyzés mutatja, 
hogy a haranghoz valami alapon a reformátusok is igényt for- 
máltak s igy valószínünek tarthatjuk, hogy az 1634-iki bazédi 
villongás köztük és az unitáriusok közt folyhatott. Bazéd azon- 
ban kétségtelenül unitárius leányegyház maradt 1634 után is 
egy darabig. 1645 márczius 6-án Boér György ott egy földet 
hagyott az unitárius egyháznak, melynek dézmája a templom- 
hoz járt.? 1655-ben pedig a filia a szabédi anyaegyházzal per- 
lekedik. Az alább közlendő egyesség eléggé feltünteti, hogy 


t Szék, Oklte; VI. 127— 268. 1. 
: A marosköri ref. esperesség nagy Matriculája 401. 1. 
3 A marosköri unitárius esperesség Matriculája 182. lapjáról. 

a viszályok az egyházi teherviselés, a harang használata és a 
templomi ülőhelyek körül forogtak. Akkor sikerült a békét létre- 7 
hozni, de a Szabédon élő hagyomány szerint az elszakadás 
később mégis a templomi ülőhelyek miatt történt." Idejét nem 
tudjuk pontosan, de mindenesetre a XVII. százév második felé- 
ben mehetett végbe. 1724-ben ugyanis második közlendő okleve- 
lünk már úgy beszél Bazédról, mint a melyet hajdan magyarok 
laktak. 1655-ben még Bazéd magyar s ahhoz, hogy az emberek 
a hajdanról szóljanak, el kellett telnie 1724 előtt legalább egy 
negyedszázévnek. 

Bazéd különben már a XVII. százév elején 1603-ban 
elpusztult falu volt, de hamar benépesült s 1622-ben öntött 
harangjának a szabédi unitárius egyház jegyzőkönyvében meg- 
maradt feliratából a Kováts István, Boár (Boér) György, Tavas 
János, Kolto Lőrinez és Dályai Gergely magyar neveit ismerjük 
meg.? 1655-ben pedig II. Rákóczy György a Havasalföldön 
folytatott győzelmes hadjáratában szerzett érdemekért Bazédról 
Csécs János és András, Korács Péter, Kenyeres István, Kömtves 
Márton és Gazda György lovas puskásokat lófőségre emeli.t 
Valószinüleg több eltelt negyedszázévnél mig ez a lakosság 
kicserélődött. A családnevek közül a (sécsekével és Kenye- 
resekével 1724-ben már Szabédon találkozunk s az ugyanakkor 
névszerint felsorolt bazédiak majdnem mind oláhok. Az uni- 
táriusok 1726-iki legelső reánk maradt országos összeirásában 
pedig Bazédon egyetlen unitárius lelket sem találunk.5 A válto- 
zás legvalószíinübben a török és tatár hadak 1661-iki pusztitásai 
idejére vihető vissza, a mikor a magyarság azon a vidéken sok 
helyen megfogyott, kipusztult" s helyébe lassanként oláh job- 
bágyság került. Ma csak nehány magyar hangzásu név emlé- 
keztet arra, hogy Bazédot , guondam magyarok lakták" s haj- 
dani leányegyházunknak ott nyoma sincs. 

1 Állitólag ogy Farkas nevü bazédi ember volt az, a ki a szabódiak- 
kal perlekedett, 

: Székely Okltr. V. 269. 

5 Orbán Balázs : 
adták be, 


4 Székely Okltr. VI. 203—205. 


Székelyföld IV. 197. A harangot 1848-ban ágyunak 


ő Z összeirás ere 11 ön rési 
Ká Az összeirás er detije megvan az Unitárius vallásközönség levél- 
araban, 


" Orbán Balázs : Székelyföld leirása, IV. 181. 194, 

18 
A szabédi és bazédi unitáriusok egyessége 1655. V. 10. 


Anno 1655. 10 die mensis Mai. 


Mikor mentünk volna Marosszékben Szabédra az ecclesiá- 
nak complanatiojára, hogy az szabédi atyafiakat az bozédi atya- 
fiakkal összebékéltetnők, ez képpen állhatók meg: Hogy az 
miképpen ennek előtte, az praedikátor és mester háza épületire, 
csür és kertek épitésire az szabédi közönséges egyházi erdőből 
ez után is együtt épitsenek; ha penig valami épületre való fát 
pénzzel kelletik venni, az bozédi atyafiak is személyek szerént, 
mint az szabédi atyafiak úgy adjanak és ha a szabédi egyházfiú 
fa venni el mégyen, az bozédi egyházfiú is el menjen. 

Item: Ha mikor az bozédi uraiméknak halottak talál lenni, 
az harangozással az régi usust tartsák; ha kik penig ő kegyel- 
mek közűl praedikátiora fel jőne, mind eddig, úgy ez után is 
mutassák ő kegyelmek engedelmességeket, helt adván nékik 
székekben. A modo imposterum az minemű egyességben ő 
kegyelmek éltek, ez után is ugyan azt ő kegyelmek continualják 
az ececlesiában. Mely dolognak erősségére mind két részről az 
hütös egyházfiak kezeket be adták ugyan Marosszékben Csá- 
váson lakó n. Pápai Móses uramnak, és ugyan azon székben 
Mező-Madarason lakó Szalai György uramnak, nobilisnek: aedilis 
Szabó Dienes, Kis István, Solyom István nemesek, és az bozédi 
aedilis Greti János veres darabant. 

Coram Georgio Papolczi seniore, et Francisco Thoroczkai 
m. eecclae Kaliensis, Mattheo Sz.-Királyi m. ecclae Szabediensis, 
pro tempore jur. assess. sedis judiciariae eccl. sedis Marus mpria. 

2 
Magyarosi István marosköri umttárius esperes kajáratja a szabédi 
wnitártus egyház azon erdejét és szántóföldjét, mely a hajdami bazédi 
unitáriusok adomámyából tartozott a szabédi egyházhoz. 1724. XI. 25. 


Tiszteletes esperest Magyarosi István uram visitatiot insti- 
tualván az szabédi unitárius ecclesiában, ratione officii tekintetes 
nemzetes Keresztúri Mihály uram, nemes Marosszéknek érdemes 
fő királybirájának pecsétinek vigorával ki hivata sSzabédról 
nro. 8 lakosokat, ugy mint Küs Mihályt, Balla Miklóst, Fekete 
Jánost, Csécs Andrást, Bota Mihályt, Iszlai Györgyöt, Kenyeres 
Jánost, Vas Jánost, mindnyájan nemes személyeket, item az 
bazédi lakosokot mindnyájan Csáklyán nevű helyre, arra az 
végre, hogy az mely erdő volt ennek előtte ott az szabédi uni- 
tárius ecelesia papság házához, mely is jó üdőtől fogva aba- 
lienalodni kezdett volt, melynek vicinussa Szabéd felől ugyan 
az szabédi határszélyben levő erdejek az reformatusoknak, más 

felől az bazédi határ, melyen is van az erdő, melyet guondam, 
mikor Bazédot magyarok lakták egyező akaratból conferaltanak 
volt az szabédi papságházhoz, umitusok lévén magok is akkor az 
szabédi unitárius ecclesiával. Előállítván penig az bazédi lakosok 
közül hetet, úgymint az falusbirót Hosszú (Gergelyt, Szabédon 
lakó Vas János zsellérit, Roska Jánost, Csécs András zsellérit, 
Toma Jeremiást, Csécs Mihály zsellérit, Nyerges Istvánt, Dersi 
János zsellérit, Toma Vaszilyt, Sólyom György zsellérit, Koncz 
Farkast (ezek mindnyájan szabad személyek), Placsinta Jánost, 
Farkas Miklós uram jobbágyát, amaz feljebb megirt szabédi 
lakosokkal együtt erős hüttel megesketvén, feljebb megirt 
fő tiszt uram által exmittaltatott brachium, tekintetes nemzetes 
Maxai András uram által, az megirt erdőnek határát kijártatá, 
azon megesketteket mindkét falubéli emberek egészen megke- 
rülvén, magával esperest urammal és megirt brachium és asses- 
sorral együtt meg határozgaták, és igy megirt esperest uram 
kezét reá tevé, el foglalá nemine contradicente. Meg is tiltatá 
penig, hogy a modo in posterum senki ne vágja, ne pusztitsa 
se nyilván, se titkon sub poena ti. h. 24, id est huszonnégy ; az 
fenn declaralt pecsét és brachium által. 

Ugyan ekkor az megirt két falubeli megeskettetett sze- 
mélyek által t. esperest úr jártattata és mutattata ki egy szántó 
földet, ugyan az bazédi határon, mely van Aranyoshegy alatt ; 
vicinussa feljűl Nagy Ferencz szántófölde, alól Geréb Jóseph 
uram Marosi Lukács nevű zsellére. 

Consignatum per me Joannem Keovendi, juratum notarium, 
tempore  visitationis ibidem habite, gui et ipse universae huic 
actioni interfui. A. 1724. 28. Novembris mpria. 

Coram me Andrea Maxai jur. sedis Siculicalis Marus 
assessore. mpria. 

. (Mindkét oklevél másolata a marosköri unitárius esperesség nagy 
Matriculájában, Szabódnál, a 184. és 190—191. lapon. Marosvásárhelyt.) 


KELEMEN [LaJos. 


SEL SOS aratta s .. 


Sajnosan kell tapasztalnunk, hogy a társadalomtudomány elfo- 
gultság nélküli mivelése hazánkban alig számbavehető követőkre 
talál; ezeknek is legtöbbje vagy felekezeti, vagy nemzetközi socia- 
lista czélokért veszi kezébe a tollat. A mit a tudományos irodalom 
ez ágában birunk, annak a jövő egészségesebb alapra helyezésére 
nézve döntő befolyást nem tulajdonithatunk, mert a meglevő rend 
és a történelmileg reánk hagyott örökség . egyszerü felrobbantásán 
kivül vajmi kevés abban a positive megfogható elem. A Pikler-féle 
jogbölcselet a tudományban, Marx materialistikus elveinek gyakorlati 
alkalmazása a politikai és közgazdasági életben a nemzetköziek 
által — nem törekszik egyébre, mint az egyén természetes jogainak 
korlátozására a társadalmi tevékenységben, holott minden emberi 
tevékenység s különösen a jónak forrása az egyéniségben keresendő. 

Még sajnosabban kell látnunk azt, hogy e tudományág többé- 
kevésbbé hivatott mivelői a vallásos hittel tökéletes hadilábon álla- 
nak, meghazudtolva ez által saját tudományuk tekintélyébe vetett 
hitüket — miután minden általuk leszürt igazság, melyet a jövő 
jobb társadalma fejlesztésében előnyösen tartanak alkalmazhatónak, 
mind vallási alapon nyert létjogosultságot. A jóság, az egyenlőség, 
a testvéries érzület, a munka üdvözitő hatása, az igazságosság az 
Isten eszméjétől elkülönitve, mint puszta viszonylagos fogalmak, a 
társadalom végső czéljaira vonatkozólag semmi értékkel sem birnak. 

Tagadhatatlan, hogy a társadalomban igen nagy egyenlőtlen- 
ségek állottak elő. El fog-e érkezni az a kor, midőn az emberi 
munka és tudás simára fogja köszörülni azt a nagy egyenlőtlenséget 
is, melyben minket a természeti élet és erők választanak el egy- 
mástól? Eldobja-e az ember magától nagy történeti multját, hogy 
új ezélok és eszmények szolgálatában valósítsa meg tevékeny hitét ? 
Juthatunk-e fölebb a már meglevő alapon, vagy jobbat nem találva, 
visszatérünk az eddig kisérletképpen felhasznált forrásokhoz, hogy 


48 HIT ÉS HALADÁS. 


degenerálódott természetünk azoktól új ihletet nyerjen ? Megszokik-e 
lelkünk a dolgok való látásához, vagy a tovább haladó korszakok 
munkája csak egy végére mehetetlen illuzióként állitja előnkbe a 
világtevékenységet, hogy abban munkát és számitó kizsákmányolást, 
szeretetet és csalást, igazságot és elvetemedettséget, Istent és mulan- 
dóságot, lelki erőt és megalázó gyávaságot egyenlő értékeknek tart- 
sunk ? Ezekre a kérdésekre mindeddig csak a vallásos hit adott 
olyan feleleteket, melyektől a lankadó emberi szellem új reményekben 
talált erőt a folytatandó munkához. 

Örömmel üdvözöljük azért dr." György János kolozsvári theol. 
tanár , Hit és haladás" cz. kétkötetes művét, mint a melyből láthatjuk, 
hogy vannak még gondolkozók, kiket nem ragadott el teljesen az 
anyagelvüség tana, sőt a vallásos hit alapján is fölépithetőnek 
vallják a jövő társadalmát. De örömmel üdvözöljük azért is, mert 
hazai tudományos irodalmunkban ez a munka eleddig egymagában 
áll s mint ilyen nagyon sok anyagot szolgáltathat a gondolkozásra. 
Ezek mellett a műben összehordott anyaghalmaz rengeteg volta, 
azoknak kritikai alkalmazása, különösen a politikai részben, a gon- 
dolatoknak némely helyeken feltünő mélysége — a szerzőnek oly 
előnyöket biztositanak, hogy azokat hibái mellett is méltányolnunk 
kell. Hátrányára szolgál ellenben az, hogy művét eredetileg angolul 
irva meg, a forditás által a bölcselmi rész homályossá lett, sőt több 
helyen nem is magyaros — és végül, hogy a könyv tele van 
nyomdahibákkal s e miatt olvasása vontatottá lesz. 

A mű alapgondolata ez: Az emberi társadalomnak egyetlen 
czélja a haladás. A társadalmi haladás azonban a jelen körülmények 
között semmiképpen sem biztosítható, mert a mult történetében és 
a jelen tevékenységében nagyon sok eátló akadály állott elő, melyek- 
hez az emberek, egyéni önző czéljaik elérhetése végett görcsösen 
ragaszkodnak. Hogy a társadalmat e gátló akadályoktól megszaba- 
dithassuk s igy annak fölfelé való haladását biztosiíthassuk,  szük- 
séges megtalálnunk azt az alapot, melyen a társadalom eleddig bizo- 
nyos haladást tett, hogy azt az észszerüség szabályai szerint tovább 
fejleszthessük, erősithessük. Ez az alap a vallásos hit, Istenhit — 
vagyis a hit általában. Szerzőnek a hitről és vallásról való meg- 
határozásai merőben ellenkeznek az átlagos  eurrensfogalmakkal. 
Szerinte bit az, mely az embert mindennemü ténykedésére inditja ; 
vallás az, mely az embernek czélokat, eszményeket szolgáltat minden 
ténykedésében. A hitet az ember intuitive nyeri, mintegy vele- 

születik, de azért a hit művelhető és fejleszthető. E szerint a hit 
alapja a tudásnak, fokmérője az akaratnak, egyenlitő ereje a társa- 
dalmi öntudatos munkálkodásnak s igy egyedüli lépcső a haladáshoz. 

Ez általános meghatározások után áttér a hit történelmi nyil- 
vánulásainak kritikájára: a bölcseletben, a vallásban, a politikában. 
Az ó-kori görög bölcselet eredményei e részben semmi vigasztalót 
nem nyujtanak. Mindenik bölcselőt nagyban befolyásolták koruk tár- 
sadalmi viszonyai s ezért fentartandónak vélik a rabszolgaságot 
és aristokratiát, a hithaladás e két legfőbb ellenségét. K bölcselet 
két legragyogóbb pontja a Sokratesé és Plátóé ; ez utóbbiban azon- 
ban tulteng az észmüvelés és idealizmusa a haladás szempontjából 
teljes csődbe vezet, mert a , despotikus nemesi stagnálást állandó- 
sitja". Érdekes, hogy a szerző alig egy pár" sorral siklik át az 
újkori bölecseleten (154. 1.), mert ,az lényegileg nem különbözik az 
ó-kor bölcseletétől". Müve e miatt sokat veszit hatásából, mert külö- 
nüsen a pozitiv bölcselem óriási hatása a mai gondolkozásra elvitat- 
hatatlan. Különben a mű bölcselmi részében a hitnek az értelem- 
tanhoz való viszonyáról és a Plátóról meg Sokratesről irt kritikája 
különös figyelmet érdemel. 

Nem hagyhatjuk megemlités nélkül, hogy az iró tagadja az 
ember egyéniségét. Már pedig ha a hitet, mint az emberben levő 
legsubjektivebb elemet veszi ténykedése alapjául, azt az egyéni- 
ségtől elválasztani nem lehet. Hogy miképpen egyezteti ki ez ellen- 
tétet, az egész műben séholsem találtuk meg. 

Az iró nagy fontosságot tulajdonit továbbá az ú. n. spiritista 
, tudományoknak". A hypnosis, a rapport, a trance, a telepatia stb. 
mind szép dolgok lehetnek, mint specialitások; a mai tudomá- 
nyosság előtt azonban ezek részben mint beteges lelki jelenségek 
állanak s ezért csak beteges társadalomba valók. Az iró nagy jövőt 
jósol nekik. 

A mint láttuk, a bölcselem nem tudott a hithaladásnak leg- 
nagyobb erőt adni, lássuk tehát a vallást. A társadalmi haladás 
során a hit a vallásban a következő typusokban lépik fel: 

Természetimádási fok; ezen a fokon a hit a természeti dol- 
gokban járatosságra tanit, combinatióra azonban nincs ereje. Ezért 
e fok retrogressiv. Az emberimádási fok; elnyomja az alattvalóban 
a fejlődést, mig az imádottat nagyobb és komolyabb tevékenységre 
ösztönzi, de mások rovására. Ez is retrogressiv. Szellemimádási 
fok ; terjesztője a közerköülcsiségnek, mert felelősségérzettel tölt el 

a jövő életre nézve és az egymással szemben való viselkedésre. 
Sokistenimádási fok: természeti irányzata progressiv, társadalmi 
iránya csak békés oldalán az. Legkiválóbb képviselője Görögország 
mythologiája. Nemzeti hitfok; progressiv a nemzeti ethikában, nem 
progressiv a nemzetközi politikában, retrogressiv a tudományban és 
művészetben. Legjobban kifejlődve a zsidók nemzeti egyistenhitében. 
A zsidók egy magasabb kulturai müveltségből (Egyptom, Babylon) 
szakadtak át a Jordán völgyébe. Szellemimádásból minden fokozat 
nélkül emelkedtek az egyistenhitre, mely a nemzeti foknál fennebb 
nem is emelkedett. Mystikus hitfok: meddő a positiv tudományban, 
termelékeny a bölcsészetben és metaphyzikában. Az ó-testamentomban 
a Prédikátor könyve, az új-korban Tolstoy a legkiválóbb képvise- 
lője. Végül az egyetemes egyistenhit foka ,az összes előbbi hit- 
erőket a legnagyobb hatékonyságra szervezi, hogy legyen az emberfia 
tökéletes" és igy valósuljon meg Isten országa. 

Mindezek a hitphazisok a legszebb rendben nyomozhatók a 
Jézus vallásában, mely egyedül emelkedett az egyetemes egyistenhit 
fokára. Az őt követő kereszténység azonban annyira meghamisitotta 
tanait, hogy mai formájában semmi ténykedéséből nem sugároznak 
felénk az örök eszmék. A mit az iró e fejezetben Jézusról és törté- 
nelmi környezetéről, kozmikai ismereteinek korlátoltságáról és szel- 
lemi igazságainak általánosan ható erejéről s a kereszténységnek a 
Jézusétól eltérő eszményeiről kritikailag mond — sok olvasó előtt 
új lehet, de bizonyára magával ragad mindenkit, a ki a mai tudo- 
mányosság alapján vízsgálja a dolgokat (1. 355. és köv. II.). A mű 
e fejezetében található a legtöbb idézet a világirodalom e szakba- 
vágó majdnem minden számottevő munkájából. 

Az egyházi kereszténység tehát a hithaladásnak inkább aka- 
dálya, mint mozgató forrása levén, meg kell vizsgálnunk a hitet a 
politikában, mint a mely az új-korban az ember legkülönbözőbb és 
legszámosabb érdekeit felöleli. 

A politikai élet kialakulásában a valláséval azonos hitfejlési 
fokozatokat találjuk. A politika alapja az erkölcsi felfogás — ennek 
pedig a vallási; mert ,a politikai fejlődés a vallási fejlődéssel pár- 
huzamos és a politikai haladás a vallásos hit emelkedettségétől 
függ". Ezért a politikai eszmény valósítása az emberi nem teljes 
értelmi és erkölcsi reformálásától függ. A politikában a természeti 
lok megfelelője az állati egyenlőség. Az emberimádási fokon : a zsar- 
noki önkényuralom. Példája a család. A szellemimádási fokon: a 

demokratia. A földmives községek ma is e fokon állanak. Sok- 
istenimádási fokon: az aristokratia uralma. Városi politika. A 
nemzeti fokon : centralizáczió, formálizmus, legálizmus stb. A mys- 
tikus fokon: a czéhek és faluközösségek keletkezése. Ide tartozik 
a nemzetközi socialismus iránya. Végül az egyetemes egyistenhit 
fokán: a világállam keletkezése collectiv és communistikus alapon. 

Minden politikai és jogi fejlődés eszményképe Róma; ezért 
az iró Rómát veszi kritikája tárgyául. A fenti phazisok Róma poli- 
tikájában nyomozhatók legélesebben. Catóban és Caesárban emel- 
kedett a legmagasabb fokra, de miután ők a nationalis fokon meg- 
állottak, a kereszténységből beözönlő mysticismus rombadöntötte az 
egészet. Az újabbkori mysticismust Rousseau, a franczia forradalom, 
Kossuth és Mazzini tanaiban tárgyalja, kiket mind vallásos politiku- 
soknak tüntet fel. 

Az iró tehetsége és készültsége a politikai fejezetben érvé- 


nyesül legteljesebb alakjában. Különös segitségére szolgál különösen 


Róma birálatában az, hogy a jogbölcseletben is teljesen otthonos. 
A vallásnak és politikának egymáshoz való viszonyairól adott fejte- 
getései művének különös sulyt kölcsönöznek eredetiségükben. 
Szerző elveinek gyakorlati alkalmazását egy megfelelő nevelési 
rendszerbe önti. A jövő társadalmi haladása tekintetéből a törvény- 
hozástól vajmi keveset várhatunk, mert az csak conzervatiív alapokra 
támaszkodik ; tehát a neveléshez kell folyamodnunk s a gyermeket, 
illetve ifjút a tárgyalt hitphazisok mindenikén keresztül vezetni, hogy 
a teljes érettség phazisában átéljék a mystikus szellemi újjászületést, 
honnan már visszaesés nem lehetséges, mert ott kisértés nem fér 
az emberhez. Az egyén itt önmagától megszabadul. Istenbe és a 
közbe olvad, melynek javára önként dolgozik. Hogy pedig erre 
juthassunk, el kell törölnünk az öröklés mai rendjét, az emberi 
társadalom e szégyenfoltját, az egyéni tulajdont pedig collectiv 
tulajdonná kell átváltoztatni, száműzni az emberi méltóságot leala- 
csonyitó hivatalos közjótékonyságot s minden embert egyenlően 
juttatni a boldogulás feltételeihez, mert a föld senkié, gyümölcse 
pedig mindenkié kell hogy legyen. Egyszóval munkálnunk kell a 
Világkommunizmus eljövetelén. Ez az iró végső eszménye. 
Tartózkodunk annak birálatától, hogy mily képet adna egy ily 
alapon felépült társadalom a gyakorlatban ; mert a dolgok mai állása 
szerint az általános emberi elégedetlenség a közelgető jövőre nézve 
a korlátlan lehetőségek árnyékát veti előre. De mindenféle commu- 

nizmusnak meg van az a nagy hátránya, hogy az egyénnek majd 
semmi érvényesülést nem ad s ennélfogva a köz zsarnokságára 
vezethet. Ha tehát az egyén bizonyos stagnálásra van kényszeritve, 
ez által a communitás sem nyerhet erőt, hogy a haladás harczosa 
legyen. Szerző az ilyen társadalomban is fentartandónak véli a pénzt 
és fegyelmet, sőt nevelési rendszerének egyes ágazatai könnyen az 
egyéni tulajdon fogalmát ébreszthetik fel a növendékben, midőn pl. 
munkája jutalmául kap egy tehenet, vagy gabonát. Igaz, hogy mind- 
ezt a köz javára való munkálás ösztönzőjéül ismeri, de ,a pénz a 
hatalom erjesztője", a fegyelem korlátozottságot tételez fel, a jutalom 
pedig kizárólag egyéni tulajdon, egyéni tulajdonságok elismeréseért. 

Ha azonban az anyagi élet lépten-nyomon csak gyarlóságokba 
vezet bármely oldalon s minden, annak javitására forditott tevékeny- 
ségünk hiábavaló leszen, mindig megmarad e tevékenység fokozá- 
sára a lelki alap, az ember lehető haladásának egyedüli szintere, 
hol megismerheti a szellemi igazságot, mely mindennemü gyakorlati 
ténykedésében kormányozza. Ez igazság universalis hatalmi tekin- 
télyébe vetett hitét az emberiség soha el nem veszitheti, mert minden 
időkben a lelki haladást ismerte és ismeri a tökéletességhez való 
közeledés első tényezőjének, mely botlásaiból megválthatja. Korunk 
anyagelvi eszméiben is ott van a hit, melyet csak saját útjára 
kell terelnünk, hogy a mai chaosból kivezessen. Dr. György János 
müve is ezt a czélt kivánja szolgálni s azért mindenkinek ajánl- 
hatjuk az elolvasásra, ki az emberi társadalom multja és jövője iránt 
érdeklődik. A mű legkönnyebben megszerezhető a szerző útján, 
Kolozsvár, Unitárius kollegium. Ára 5 korona. 

Milton on the Son of God and the Holy spirit. From his 
treatise On Christian Doctrine. With introduction by Alexander 
Gordon, M. A. London. British and Foreign Unitarian Association. 
HUS á DSK LT 30 Az Elveszett Paradicsom" és a , Visszanyert 
Paradicsom" fenséges szárnyalású költője nemcsak mint költő és 
jeles próza-iró volt nagy, hanem mint theologiai iró is az elsők 
sorában foglal helyet, mit hátrahagyott s napfényre később került 
munkája kétségen felül bizonyit. Már mielőtt e munkát felfedezték 
volna, egy irodalomtudós, ki költeményeit mélyebben tanulmányozta, 
azt jegyezte meg, hogy az , Elveszett Paradicsom"  theologiája 
arianismus. A Fiút mint külön lényt festi; s uralmát ráruházottnak. 
Az Atya az egyetlen és hasonlithatlan Úr. A , Visszanyert Para- 
dicsom"-ban is a Fiú mindenütt mint alárendelt, csaknem humani- 
tarius szempontból felfogott lény jelenik meg. Ez észrevételt meg- 
erősiti felfedezett theologiai munkája is, melyben azt mutatja meg, 
hogy ,a fiú isteni természettel van felruházva, de külön lény az 
Atyától; az Atyával egy szeretetben és az akarat egybehangzásában 
s szabadító küldetésére mindent az Atyától vett". A munka cezime : 
, De Doctrina Chbristiana". 1823-ban fedezték fel az állami levél- 
tárban, a hová Skinner Dániel cambridge-i tudóstól jutott volt, a 
kire azért bizta azt Milton, hogy kinyomassa, a mi azonban elma- 
radt. A felfedezett latinul irt munkát 1825-ben Sumner R. K. állami 
levéltárnok közzé tette eredetiben és angol forditásban, s ugyan- 
abban az évben az angol forditást ismét kinyomták Bostonban 
Amerikában; s ennek hatása alatt nem sokára két jeles essay jelent 
meg Miltonról, a Channingé és a Lord Macaulayé. 

A költő születésének 300-ik évfordulója a mult évben alkalmat 
adott arra, hogy müvéből új kiadást rendezzenek. E kiadás a Doc- 
trina Christiana-ból ,az Isten fiáról és a szentlélekrőlt való részle- 
teket tartalmazza. Dr. Gordon, a tudós theol. tanár ezeket válasz- 

totta ki mint legjellemzőbbeket a Milton theologiájából. S hozzá 
értékes bevezetést irt, melyben részletesen bészámol a kézirat SOTHÁKÓB 
s jelezi Milton főbb theol. nézeteit. Dr. Gordon a TIS ÜnS E KERSZEKSERR 
nak második kiadását (1853) használja szövegül. — A brit és külföldi 
unitarius társulat szép dolgot mivelt e kiadással. Ez hála és eiis- 
merés. Az angol unitarismusnak egyik előhirnöke volt a De Doctr. 
Christiana szerzője oly időben, a mikor ahhoz a léleknek teljes 
bátorságára volt szükség. És hogy ez a szerző, ez a bátor lélek 
atiszta szivű, nagytehetségű költő, Milton volt, az az unitarismusnak 
mindig dicsősége marad. ZV DO 
A Széplaki Petrichevich-Horváth család. Irta Sájlor 
Imre. Különlenyomat a Genealogiai Füzetek 1908. évi folyamából. 
Kolozsvár, 1908. 8r. 41 1. 2 ezimerrel és 2 leszármazási táblával 
E hazánk történetében jelentékeny, egyházunkban vezérszerepet 
vivő család részletes történetét kapjuk Sándor Imre munkájában. A 
család horvát eredetü. P. Horváth Miklós XVII. százbeli följegyzései 
szerint Báthory István idejében, valószinüleg azonban előbb, János 
Zsigmond vagy Izabella alatt költöztek Erdélybe. Itt csakhamar 
jelentős szerephez jutnak s házasságaik révén a legjobb családokkal 
lépnek összeköttetésbe. A beköltöző 7. Mitlós fia 7. Kozma már 
fogarasi várnagy, majd kapitány. A XVIII. százév folyamán a leányok 
közül Anna a későbbi fejedelemnek, Barcsay Ákosnak felesége, a 
afiu közül //. János Kemény János fejedelem kedves udvari embere, 
kivel 1662-ben a nagyszőlősi csatatéren együtt esik el. 


Kortársa 
II. Kozma, a család idősebb 


ágának megalapítója, elismert nevü 
törvénytudó s érdekes naplóiró, a ki küzdelmes gyermek- és ifju- 
kor után kelletlenül vesz részt II. Rákóczy György lengyel hadjára- 
tában, majd itthon előbb Küküllőmegye követe, utóbb alispánja lesz. 
Késze van II. Rákóczy György és Barcsay Ákos küzdelmeiben, 
azután Apatffy alatt csendesen, elvonulva él 1690-ig. Unokái közül 
k naplóiró /I. Boldizsár első volt családjából, a kit 


az unitárius 
főgondnoki méltóságra 


választottak. Ennek fia Dániel nem tudott 
ellentállani az áttérítési kisérleteknek s a család katholikus ágának 
megalapítója lett. Utódai közül való Albert (1800—1874.) három- 
széki főkirálybiró, ki aulikus érzelmeivel megérdemelte ugyan az 
osztrák báróságot (1859.), de nemzete részéről elismerésre nem 
tarthat számot. A katholikus ág többi tagjai közül még az altábor- 
nagy és német memoire-iró Jánost s testvérét az író P. Horváth 
Lázárt, a Honderü szerkesztőjét emlithetjük, 


j 

A mindvégig unitárius ág az Apaffy uralkodása elejétől szereplő 


. II. Ferencz-től származik, a ki több országgyűlés tényezője s az 


Apologia fratrum unitariorum irója volt. Unokái közül ZV. Kozma 


" (1735—1794.) mint vitéz katona vált ki s 1788-ban báróságot 


4 
p. 


NKÜL 


BAB NET, ÉR OL pek hl 21 Ér 


kapott. IV. Ferencz (1731—1804.) nagy eszü, szép jellemü, kiváló 
szervező tehetségü főgondnokunk. Fia Károly (1776—1830.) főgond- 
nokunk, nevezetes könyvtár gyűjtője. Ennek fia II. Ierencz, a 
tudós Kemény József gr. barátja, a kinek fia br. P. Horváth Kál- 
mán főgondnokunk. 

Sándor Imre munkájában az irodalom teljes anyagát felhasz- 
nálta a család történetének megirásához s azon kivül az Erdélyi 
Nemzeti Múzeumnak ma már az erdélyi genealogusok előtt elkerül- 
hetetlen levéltáraiban is kutatásokat végzett. Izeknek eredménye 
munkájának adatgazdagsága, a melylyel különösen a közpályákön 
szerepelt kiemelkedő családtagoknál, de általában az egész mun- 
kában találkozunk. Csak sajnálhatjuk, hogy a jelenleg Széplakon 
őrzött családi levéltár nem állhatott rendelkezésére. Igy tán teljesen 
tisztázhatta volna a családfa elején álló I. Miklós többszöri házas- 


sága és I. Kozma leszármazása kérdését, melyet még most — a 
szerző subjectiv meggyőződését tisztelve ugyan — nem tudunk 


eldöntöttnek elismerni. Mert nézetünk szerint az a nem véletlen 
tény, hogy Kozma Komlódra települt meg, aligha nem éppen a 
Mezőségen élt Komlódi családdal való rokonság s igy hihetően a 
szerzőtől el nem ismert Komlódi Orsolyától való származás mellett 
szól. A szöveg áttekinthetőségét emelte volna az 18. han ASS ozm ai 
bővön, jól és szeretettel megirott életrajzában az iró nem terjesz- 
kedett volna ki részletesen olyan mellékkörülményekre, a milyen 
itt a Kapi—Macskási-féle örökségi pör. Különösen a latin szöveget 
csak jegyzetben kellett volna adnia. Ugyancsak e szempontból jegy- 
zetbe tehette volna P. Horváth Lázár különben érdekes tartalmu 


leveleit. P. Horváth Ferencz szervező működését — történeti jelen- 
tőségével arányban — tárgyalhatta volna bővebben is. A sokfelé 


elágazó család bonyodalmas leszármazásán két szép gencalogiai 
tábla igazit el. A II. táblán azonban Horváth Károly utódainak 
elágaztató vonala sajtóhibából, tévesen, testvérétől Zsuzsától indul. 
A két jó czímerrajz K. Sebestyén József festőművész munkája. 
Kivánatos, hogy a szerző, kinek e család története sok kisebb- 
nagyobb genealogiai értekezése után első terjedelmesebb müve, 
tovább folytassa sikeres munkálkodását. Folyóiratával, a VII. évfo- 

lyamba lépő, anyagi áldozatával fentartott Genealogiai Füzetekkel 
már eddig is becses, hézagpótló szolgálatot tett a szakirodalomnak. 
Mert azt senki sem tagadhatja, hogy a genealogia, ha apró részletága 
is a történettudománynak, de ismerete szükséges és fontos, mivel a 
családok történetével kapcsolatban sokszor bepillantást enged kiváló 
egyéneknél az örökölt tulajdonságok útjaiba s a történelmet moz- 
gató, sokszor rejtett családi érdekszálak ismeretére vezet. Ezt a 
bepillantást és megismerést a családi levéltárak anyaga mozdítja 
legjobban elő. Ezért nagyon kivánatosnak tartanók, ha a szép multu 
P. Horváth-család levéltárát a történetirás számára hozzáférhető helyen, 
az Erdélyi Múzeumban örökös letétül elhelyezett nagyszámu, többi 
erdélyi családi levéltárak közt láthatnók. 

A füzet ára 1 korona. Megrendelhető a szerzőnél (Kolozsvár, 
Wesselényi Miklós-utcza 7.). Kelemen Lajos. 


Sz. 1177—1908. 


Pályázat egyházi beszéd megirására. 


Közönséges vasárnapi ünnepre népszerü nyelven unitárius egyházi 
beszéd irandó a protestáns hitélet szabadelviü iványának szellemében s a 
nép vallásos hitének és erkölcsi érzésének serkentésére a következő pálya- 
tételre: , Miként teljesítse az unitárius ember Jézus Krisztus példáját köve- 
tőleg családja, hazája, vallása és embertársai iránti kötelességeit s miképpen 
szolgáltathatja e kötelességek teljesítésének bizonyitékait ?" 

A beszéd terjedelme cicero betükkel nyomatva nyolczad alakban leg- 
fennebb 12—16 oldalra terjedhet. 

A pályadíj Egyszáz korona, mely a birálat kihirdetése után csak 
absolut becsü eredeti beszédnek adatik ki. 

A birálat eredményét az 1909 évi Egyházi Főtanácson hirdetik ki; 
a birálatot pedig az Egyházi Képviselő Tanács által a kolozsvári unitárius 
Kollogiumban tanitó felszentelt lelkészek és tanárok köréből, az E. K. Tanács 
által választott 3 tagu biráló-bizottság teljesiti, 

Pályázhat minden felszentelt unitárius pap, kivéve az előbb emlitett 
Kollogiumban tanító tanárokat és papokat. 

A pályamüvek idegen kézzel irandók le és jeligévei látandók el, 
szerző neve pedig külön boritékba zárandó s ez a boriték a pályamunka 
jeligéjével látandó el, 

A pályamüvek 1909. évi junius hó 
püspöki hivatalhoz küldendők be, később 
bocsáttatnak, 

y) A pályamű a nyertes szerző tulajdona marad, de a s Keresztény Mag- 
vető" czimü unitárius folyóiratban kiadatik, ; 

Nyomtatásban már megjelent beszédek nem versenyezhetnek. 

3 ká jeget bászése]. vegőtes Egyház Képviselő Tanácsának Kolozsvárt 
ű z 79-én tartott űléséből, 


30-ig posta útján az unitárius 
beérkező mivek pályázatra nem 


FERENCZ JÓZSEF, 
unitar, püspök. 


VíGE MIrÁLY, 
titkár, 

Sz. 1175—1908. 
Irodalmi pályázat. 


répd A Magyarországi Unitárius Egyház Képviselő Tanácsa a következő 
pályázatot hirdeti ki: 

3 ei Megirandó a magyarországi Unitárius Egyház története oknyomozólag. 
Pályázók kötelesek a mű tervezetét és egy pár fejezetet egészen kidolgozva 
beküldeni. A beérkező pályamüveket, illetve pályaterveket az E. K. Tanács 
megbiráltatja s a birálat eredményéhez képest megadja a megbizást a mű 
megirására 1912. évi deczember 31-ig terjedő időre. 

.. A mű terjedelme 25—30 nyomtatott ív lehet. Dija 4000 korona. A. 
tulajdonjog az egyházé. 
A pályatervek 1910. évi deczember hó 31-ig nyujtandók be Ferencz 
József unitárius püspökhöz Kolozsvárt. 
A Magyarországi Unitárius Egyház Képviselő Tanácsának Kolozsvárt 
0 2 za 4 . .. 7 CL u S § e) 
1908. évi decezember hó 9-ik napján tartott üléséből. 


FERENCZ JÓZSEF, VéGH MIHÁLY, 


unitar. püspök, titkár. 

Az angol unitariusok évkönyve szerint — melyet W. 
Copeland Bowte titkár állitott össze — Angliában az unitariusoknak 


372 gyülekezetük van ; ebből 294 a tulajdonképpeni Angolországban, 
38 [rlandban, 6 Skócziában és 54 Walesben. Magában. Londonban 
28 az unitarius gyülekezetek száma. — Amerikában Lewis G. Wilson 
titkár 483 unitarius gyülekezetet sorol fel évkönyvükben. Ezeknek 
nagy része a legmiveltebb államra, Massachusetts-re esik; a többi 
a más államokra, s nincs az Egyesült-Államokban egy állam se, a 
hol ne lenne unitarius gyülekezet. Újabban különösen Californiában 
szaporodik azoknak száma. A mult évi üsszes gyarapodás: 5. A 
nagyobb városok közül Bostonban 24 gyülekezet van, New- Yorkban 
(Brooklynnal) 10, Chicagóban 6. Az angol unitarius évkönyv a kül- 
földi unitariusokról és más szabadelvü keresztényekről is közöl ada- 
tokat. Ilyenek az európai országokon kivül találtatnak még Indiában, 
Japánban és Austráliában. Az amerikai évkönyvnek még a fen- 
nebbiek mellett nevezetes adata, hogy az ,universalista egyházak" 
az unitariusokkal szorosabb egyházi összeköttetésbe léptek és mind- 
két részről választmányt neveztek kia közös érdekü ügyek együttes 


intézésére, 

Servéthnek Vienne városában Francziaországban a jelen 
év folyamán szobrot emelnek, annak emlékére, hogy ő egykor a város- 
nak polgára és jeles orvosa volt. Vienne-t, a régi Allobrogia fővá- 
rosát Julius Caesar épitette újra, .a minek emlékei még ma is lát- 
hatók. Nem messze fekszik Lyonstól. Az 1542-iki nagy járvány 
idején és az azt követő években Servéth, mint orvos nagy szolgá- 
latot tett a városnak. Ott irta hires müvét is, a Restitutio Chris- 
tianismi-t, a melyért a római klerus elfogatta és máglyára itélte. 
Onnan menekült Genfbe, hogy nehány hónap mulva e protestans 
városban égessék meg. Az emlékszobor huszonöt láb magas lesz 
és a leleplezés ünnepélyén részt vesz a franczia kormány és a 
spanyol kormány is, mivel Servéth Spanyolországnak volt szülötte. 

Kegyelet. Mult év utolsó előtti hónapjában kisérték ki a 
csaknem kilenezven évet élt, boldog emlékü Albert János unitarius 
papot, egyházi irót átalános részvét közt végnyugalomra a tordai 
temetőbe. A sirja felett hiven őrködő kegyeletnek egyik megnyi- 
latkozása, hogy a felette mondott ima és beszédek egy gyászke- 
retes csinos füzetben Tordán nyomtatva kiadattak. Lőrinczy Dénes 
tordai unitarius lelkész imáját, Ferencz József püspök búcsuszavait, 
Végh Mihály egyházi és püspöki titkár búcsubeszédét és Ádá- 
mossy (tábor kövendi unitarius lelkész búcsuszavait foglalja magá- 
ban a füzet, hogy a szeretetnek, tiszteletnek, barátságnak, az érdem 
méltánylásának szép és megható kifejezéseit a jövendő tanulságára 
tovább őrizze. 

Közös keresztény alap. Zsilinszky Mihály ág. ev. egyh. 


ker. főfelügyelő e czimen dr. Székely István egyetemi tanár beszé- 
dére visszhangul ezeket irja : j 3 

,A budapesti egyetem tudós rektora a Pázmány-Egyesületnek 
folyó évi januárius 20.-án tartott lakomáján, serleggel kezében, 
olyan beszédet mondott, mely megérdemli a közfigyelmet. A mai 
zilált korban katholikus dignitáriustól ritkán hallunk ilyen  keresz- 
tény szellemü és hazafias lelkületü konecziliáns beszédet. Jól esik 
tudnunk, hogy az ország első tudományos intézetének Reector mag- 
nificus székében olyan türelmes és felvilágosodott férfiut tisztelhe- 
tünk, a minő Székely István dr. I 

Beszédéből különöse Gé társán teat . MONK Vr És a 
ENÜGGÁtENY Been Zár tés vi mila pl Mazjujgueé s. vlását elle ő 
eresztéi asossag és a tudományosság eszméje, Mind a kettő 
gvjüta kincse az PO AMATRÁKRAK és a haladásnak. Ha a vallás és a 
udonany igazi szelleme vezérelné az emberek cselekedetei xk 
ma nem lenne olyan társadalmi és politikai felfordklááteg ztYkbbeb 
naponta tanui vagyunk. A vallás és tudomány két olyan testvér, 
a kik az emberszeretet nagy eszméjéből születve, hivatva vannak 


man etetett 

az emberiség állandó boldogitására. A két testvér sohasem jönne 
ellentétbe egymással, ha nem lennének gonosz emberek, a kik önző 
érdekből összeveszitik őket egymással. A vallásnak és tudománynak 
éltető eleme a szabadság, mely nem tűr el semmi külső kényszert. 
Mind a kettő az igazságot keresi Krisztusnak azon utasítása szerint : 
keressétek az igazságot és az igazság szabadokká teend titeket. 


Ha nem lennének íridenti zsinatok, melyek átkot szórnak 
azokra, a kik az igazságot lelkük sugallata szerint más úton keresik ; 
ha nem lennének pápai Syllabusok, melyek büntetést szabnak az 
úgynevezett eretnekekre: akkor igazán lehetne remélni az igazság 
keresésének diadalát. Milyen hamar helyreállana a felekezeti béke, 
mely ma felbomolva, visszaidézi lelkünkben a multnak szivet-lelket 
tépő legszomorubb és legrombolóbb jeleneteit. De igaza van Székely 
István dr.-nak, mikor azt mondja, hogy a történelmet nem csinál- 
hatjuk vissza! Nem szüntethetjük meg a letünt s immár három- 
százados tényeket, de kötelességünk lenne a türelmet és ember- 
szeretetet hirdető evangélium szellemével áthidalni és kiegyenliteni 
a vallási ellentéteket. Aranyigazságok ezek, melyeket katholiku- 
soknak, protestánsoknak és bármely vallásfelekezethez tartozó haza- 
fiaknak különbség nélkül követni kellene. Ebben egyetértünk; de 
a mit a mélyen tisztelt rektor úr a protestantizmusról a hitújitás 
hibájául felhozott, azt a részrehajlatlan história már nem igazolja. 

Készséggel elismerjük, hogy Pázmány vallásos és hazafias 
lelke mélyen fájlaltai hogy akkor, midőn a külső ellenségekkel 
szemben legnagyobb szükség lett volna a nemzet összetartására : 
akkor szakitotta azt kétfelé a hitújitás! Ennél a mondatnál érdemes 
kissé gondolkodni és visszaemlékezni a törtenelmi tények igazsá- 
gára.. Pázmány működése korában a hitujítás hazánkban már száz 
esztendős volt; az ő korát megelőzőleg a ,lutherani comburantur" 
daczára a hitujitás szabadabb szelleme magával ragadta a magyar 
főnemesség" szinét-javát, a Thurzókat, az Illésházyakat, az Ester- 
házyakat, a Forgácsokat és Apponyiakat stb. Pázmány kora a kato- 
liczizmus reakcziója, a rekatolizálás kora volt. Az ország élére és 
a katolikus egyház élére a visszahódíitott protestáns családok fiait 
állították. A nádor Esterházy M., a primás Pázmány P. és nehány 
jelesebb püspök protestáns szülők gyermekei voltak. A magas és 
jövedelmező állások akkor is oly kapósak, irigyeltek és erkölcs- 
rontók voltak, mint ma. A ,régi hitegység helyreállítására" akkor 
is azokat a fegyvereket használta a hatalom, mint a mai korban. 
Előjogokat, kiváltságokat, gazdag javadalmakat és hivatalokat oszto- 
gatott. Ez volt a vonzerő — és nem az evangelium szeretete. Az 
igazi apostolok mindig szegények és alázatosak voltak. 

Még annyiban is hasonlitott a Pázmány Péter kora a mai 
korhoz, hogy a farkas akkor is a bárányt vádolta a tiszta viz fel- 
zavarásával. Most is azt állitják, hogy protestáns atyánkfiai az 
összetartás helyett a visszavonás szellemét idézik elő! 5 előidézik 

akkor, mikor "az új és veszedelmes ellenségek támadtak stb. Nem 
akarja észrevenni, hogy akkor is, mint ma Is, Rómából indult ki 
az üldözés. A tridenti zsinat határozatainak felújitása, a történelem 
tanusága szerint mindig vallási háborut idézett elő. Azért ne vegyék 
rossz néven a mi katholikus testvéreink, ha mi azt a vádat, hogy 
a protestánsok türelmetlensége idézte elő a mai időben tapasztal- 
ható  reakcziót, egyszersmindenkorra elháritjuk magunktól, mint 
olyat, mely nem egyezik az igazsággal. E sorok irója azt már 
azon gyűlési beszédében is kiemelte, mely miatt némely türelmetlen 
katolikus tulzók valóságos torzalakot festettek róla a babonás gyer- 
mekek ijesztgetésére. A protestánsok kátéjában és zsinati határo- 
zataiban a más vallású honfitársak elleni üldözés és átkozódás nem 
foglaltatik . j 


Ezt igazolja a protestáns egyháznak egész multja. A minden 
igaz magyar lelkét fájdalmasan érintő régi belháboruk előidézői, 
támasztói nem a protestánsok soraiból kerültek ki. A Bocskay 
Istvánok, Bethlen Gáborok és Rákócziak nevéhez fűződő harczok 
lényegileg védekező harczok voltak, részint a római, részint a bécsi 
reakczió ellen és a megtámadott magyarság és alkotmánytaposók 
ellen. A protestánsokat mindig azok pusztitották, a kik a magyar 
nemzet politikai szabadságának és alkotmányának ellenségei voltak. 
De bagyjuk a régi és keserű igazságokat. 

Mi sohasem vettük rossz néven, hogy Pázmány és a hozzá 
hasonló tehetségek irodalmi és szellemi fegyverekkel küzdenek a 
protestánsok ellen. Az ily fegyverekkel vivott harczok sohasem 
ártottak sem a vallásnak, sem a tudománynak, sem a hazafiságnak. 
Ilyen küzdelmek nem zavarják meg az ország békéjét most sem, 
de igenis megzavarják a Ne temere-féle pápai dekrétumok és püspö- 
keinktől kierőszakolt azok az eskiüformák, melyekben ezek a más 
felfogásu embertársak üldözésére kötelezik magukat. Ilyen tények 
mellett nem lehet közös keresztény alapot teremteni és nem lehet 
közős erővel legyőzni a társadalmi rendet és nemzeti egységet bon- 
togató veszedelmes elemeket, mert az üldözéssel el van vetve a 
közös alap, melyet Krisztus vetett, a kiről meg agyon irva, hogy 
rajta kivül nincs üdvösség. Az együttes működéshez elfogulatlan 
igazságszeretet kell, mely egyedül lesz képes ,az evangéliom szel- 
lemével kiegyenlíteni és a haza szeretetével áthidalni a felekezeti 
ellentéteket" , 


Ha az a hazatias jóakavat és nemes törekvés, mely Székely 
dr. beszédéből kisugárzik, az összes katholikus főpapok és művel- 
tebb világiak lelkét hevitené; ha Pázmány szellemének emlegeté- 
sével nem az ország ,rekatholizálásának" hiu erőszakolását kötnék 
össze és ha az ékesen szóló és ékes magyarsággal iró Pázmány P. 
lángeszéhez méltó modorban vetnék fel a vallási és tudományos 
kérdéseket a kissé szunnyadó protestantízmussal szemben: akkor 
ennek a szellemi és erkölesi harcznak csak üdvös eredménye lenne, 

De mihelyest a régi bűnökből is erényeket faragó új próféták a 
világi politikával szövetségben, az újabb törvényekkel és az osztó 
igazsággal ellenkezőleg, valósággal csak a világi hatalom főtényezőjét, 
az anyagi előnyök biztosítását tolják előtérbe: akkor megszünik a 
Székely dr. beszédéből kisugárzó nemes ideálizmus és lesz közön- 
séges materjálizmussá, mely maga ellen zuditja a mai kor minden 
szocziális és közgazdásági bajainak nagy tömegét. 

Velünk szemben nem szükséges Tisza István gróf szavait 
idézni, mert azok nincsenek ellentétben a mi eszméinkkel és vallás- 
felekezeti törekvéseinkkel. Mi megértjük és megérezzük a Székely 
István dr. baráti kezének melegét: de valóságos hazafias fájda- 
lommal tapasztaljuk a klerikálizmus jégfagyasztó markának önzését, 
mely lehetetlenné akarja tenni a vallási jogegyenlőség és viszo- 
nosság igazi keresztény elveinek becsületes érvényesítését. Ezen 
fordul meg a vallási békének és a nemzeti egység nagy kérdé- 
seinek áldásos megoldása." 

Németországon egyes katholikusok megnyugtató nyilat- 
kozatai mellett is a klerikalismustól jövő veszélyekre figyelmezteti 
egy kiváló német hazafi honfitársait. A klerikalismus, mondja, poli- 
tikai rendszer, mely minden összejövetelnél, minden, még a leg- 
jelentéktelenebb dolognál is egy ezélt sóha sem téveszt szem elől, 
azt a czélt t. i., hogy a germauokat ísmét a pápai udvar uralma alá 
hajtsa. Minden eszközt megengedettnek tart erre, minden politikai 
cselszövést, a nagyoknál a béhizelgést, a tömegnél pedig a dema- 
gogikus lázitást. És minden eszközhez megvan a routinja. Hosszú 
kabátokban jár a palotákban, s kész kicsiny és nagy szolgálatokra. 
Róma mindenfajta politikának az iskolája volt és az marad. Levere- 
tésekben is van része, de minden vereségből tud valami nyereséget is 
huzni. Róma rendszerrel dolgozik. 


Unitárius kollegium könyvtárának érdekes köny- 
veiből: Catechesis Ecclesiarum Polonicarum. 

Az 1609-iki (Jakab angol királynak ajánlott) és Crell kiadása 
után Sehblichtingius kiadása, javítva és tetemesen bővítve. Kolophon : 
Irenopoli. Sumtibus Friderici Theophili (Istenszerető) post annum 
Domini 1659. Tehát névtelen kegyes patronus segitette a számüzött 
lengyeleket arra, hogy Amsterdamban (az unitáriusok szerint: Ire- 
nopolis — szabadság városa) hitvállásukat a világ elé bocsássák. 
Igen szép kiadás, finom hollandi papiroson, feltünő nagy lapszélek- 
kel. Az unitárius főiskola példánya itt-ott sűrűn, de jól olvashatólag 
irt, apró betűs jegyzetekkel kisérve, valószinűleg Jövedécsi András 
tollából, kinek névbejegyzése a czímlap alján olvasható : 

Andreae Jövedetzi. Emptus Amstelodami m. ppra. 

E jó karban fentartott nevezetes művet Létai Arpád ajándé- 
kozta könyvtárunknak. 

Perkinsus Vilmos Opera Theologica ezímű müvén (Genevae, 
1611. 2r.) e felirat olvasható : 


Jr libris Samuelis Kereszturi Ao. 1706. M.-Pria. (A 53-dik / 


évtizben Tordának legékesszólóbb unitarius papja.) 

Ezután ez áll: 

Justo soluto valore nunc possidet Michal Sz: Georgy: Tho- 
roczko. A. 1706. Emp. fir. 2. d. 40. 

Előbbi birtokosai: Csehi András, Békési András s 1679-ben 
Liszkai István. A könyvtárnak, úgy látszik, Szentgyörgyi Mihály 
fia ajándékozta, mint e följegyzésből kitünik : ; 

Ex donatione gratwita Stephami Sz: (Georgi possidet Coetus 
Hung. Clautdiopolítanus Umitt. ab Ao. 1710. 

(19074 (KAZI 

Byronnak, a hires angol költőnek neje nemcsak férje révén 
jutott történelmi nevezetességre, hanem még inkább személyes kivá- 
lósága által. Sir Milbanknak volt egyetlen leánya Milbank Isabella 
Anna. Tizennyolcz éves korában mutatták be a londoni társasá- 
gokban s szépsége, értelme és modora által általános feltünést 
keltett. Lord Byron csakhamar megismerkedett vele és naplójába 
akkor ezeket irta be róla: ,Nagyon kiváló nő és nincs elké- 
nyeztetve, a mi szokatlan egy olyannál, kire nagy örökség, nagy 
rang néz s a ki egyetlen gyermeke szülőinek, ki azt teszi, a mi neki 
tetszik. Költőnő, mathematikus és metaphysikus .és mégis nagyon 
kedves, nagyon nemes és szelid s kevés igényü". 1815-ben nőül 
vette Byron, de egy évi együttlét után elkülönültek egymástól, 
hogy többé sohase is találkozzanak. Lady Byron életét azután 
leánya nevelésére és jótékonyságra szentelte. Díjakat tűzött ki a 
népnevelés előmozdítására és Bristolban egy nagy házat vásárolt és 
ajánlott föl Carpenter Máriának leánynevelésre. S e mellett különös 
érdeklődést tanusitott egyháza ügyei iránt. Lady Byron egyike volt 
a legbuzgóbb, legpéldányszerübb unitarins nőknek. Mikor 1838-ban 
dr. Gannett amerikai híres unitarius pap Londonban prédikált, egy 
alkalmat se mulasztott el, hogy őt meghallgassa s egyébkor is ren- 
desen részt vett az istentiszteletekben és sokat áldozott egyházi köz- 
czélra és irodalomra. Férjének barátai sokszor ócsárlották, hogy 
hideg és rokonszenv nélküli nő volt. De maga lord Byron igaz- 
ságot szolgáltatott neki, mikor a válás után róla úgy nyilatkozott : 
Jobb és fénylőbb természet nem volt, mint lady Byron". 1860-ban 
költözött el az élők sorából, nemzetének részvététől kisérve. Emlékét 
nem kisebbiti, hogy később lord DLovelace, éppen az ő unokája 


nevetségessé igyekezett tenni emberbaráti fáradozásait és nem átal- 


vega 

lotta gunyolni azt a törekvését, melylyel, miut a nemes Lord 
kifejezi magát, ,a világot unitarius szentek paradicsomává akarta 
átformálni". 

Értesitő. A kolozsvári m. kir. gazdasági akadémia az 1906—T7. 
és 1907—8. tanévekről értesítőt adott ki. Dr. Szentkirályi Ákos igazgató 
állította össze a számos képpel illustralt akadémiai értesítőt. E képek a 
régebb és újabban épitett gazdasági épületekről vannak véve és a közlött 
adatok mellett láthatólag mutatják az intézet fejlettségét és előhaladását. 
Ugyszólván a gazdaságnak minden ágát felöleli az intézet és nagy látoga- 
tottságnak örvend. Unitarius gymnasiumban tanult növendékek közül 8 
hallgatója volt a gazdasági akadémiának s óhajtandó, hogy több is legyen. 
Még mielőtt nem volt Kolozsvárt gazdasági intézet, az unitarius collegiumból 
közvetlenül számos oly ifjú került ki, kikből az uradalmakban hires gazda- 
sági vezetők lettek. Mily közel esik most a jó alkalom a gazdasági tanul- 
mányokra és azután arra a munkára, mely a földbirtok megtartása. — A 
mult tanévben a tanerők száma: 16 és a hallgatóké: 122 volt. 

A régi római fórumon eszközölt ásatásokról egy franczia 
tudós a , Journal des Debats"-ban leirást közölve mindenekelőtt a 
a Vestaszűzek lakát említi, melyet a Palatin hegy lábánál találtak. 
A Vestaszűzek szobrai a lakás előtermében vannak felállítva, olyan 
felirásokkal, melyek a keresztény felirásokhoz hasonlitanak. Ott 
van például Flavia, a szent és kegyes szűz, kit tulajdonságai leg- 
inkább alkalmassá tesznek arra, hogy intézeti főnöknő legyen ; 
Cecilia Rogatilla az ő unokanővére, a nagy Vestanő, kinek 364-ben 
Kr. e. emelt szobrot a főpapság. A Vestaszűzek táplálták , boldog 
fával" a szent tüzet s nekik kellett az ünnepi szertartásokat martjius 
1.-én teljesiítni. Itt a város vallásáról és a nép üdvéről van szó S 
nem mint a kereszténységben a bűnös lélek üdvéről. A Vestanők 
próbaideje tiz év volt; bizonyos meggondolási idő után szabadok 
lehettek és férjhez mehettek. — A katakombákra és a régi Santa- 
Mária templomra térve át az ismertető, megmutatja a művészet 
munkáiban az átmenést a pogányságról a kereszténységre. Orpheusból 
lelkipásztor lett s Venus  madarából a bárka és a szentlélek 
galambja. 

Gyulay László fr. Régi családból származott, mely eredetét 
Ó-Tordáról irja s Kolozsvár családai közt már mintegy kétszáz év 
óta szerepel. Szivósan ragaszkodtak a családi és egyházi tüzhely- 
hez. Ő örökölte e ragaszkodást. 1843/49-ben mint tizenhat éves 


ifjú szolgált a nemzeti ügyért. Azután Kolozsvár városában viselt 

tisztségeket, szorgalommal és pontossággal töltve be hivatalait. Az 
egyházközségi iskola számára alapitványt tett, valamint a collegiumi 
tanulók számára is. Tizenhat évig gondnokságot viselt az egyház- 
községben, élénk tevékenységgel munkálva még utolsó éveiben is 
annak ügyeiért. Különösen szerette a gyermekeket s az évi vizsgák 
a leányiskolában reá nézve mindig áldozásra kedves alkalom és 
gyöünyörüség voltak. Magas életkort ért s hiven megfutott pályája 
után a jók emlékezetétől kisérve, s a kiket annyira szeretett, Ccsa- 
ládja áldó sohaja közt költözött más létre. 


Gyászhirek. Ó-tordai Gyulay László ny. városi főpénztárnok 
egyh. tanácsos, egyh. községi gondnok életének 76-ik, második 
házasságának 28-ik évében jan. 25-én Kolozsvárt megszünt élni. 
Halálát a család részéről gyászolják : neje Gyulay Lászlóné, ilenez- 
falvi Horváth Róza, leánya Gyulay Etelka özv. Tóth Károlyné, 
nevelt gyermekei Kócsi Andor törv.-széki biró. Kócsi Margit férj. 
Nagy Dénesné, továbbá unokatestvére (jyulay Árpád p. ü. igazgató- 
helyettes s számos rokon. — Dr. Pálffy Gyula tordaaranyosvár- 
megyei főorvos, egyh. tanácsos jan. 15-én életének 47-ik, házas- 
ságának 17-ik évében Tordán meghalt. "Tordai egyházközségünk 
egy buzgó tagot, s neje Pálffy Gyuláné, Butyka Aranka és gyer- 
mekeik derék családapát veszitettek benne, — /d. Veress György 
egyh. tanácsos, a brassói egyházközség gondnoka s több társulatnak 
elnöke jan. 19-én, életének 59-ik s házasságának 32-ik évében más 
létre szenderült. Mint a brassói egyházközség gondnoka érdemet 
szerzett annak megalapításában s a brassói magyarságért sokat 
fáradott. Veress György nagyajtai unitárius lelkész édes atyját vesz- 
tette az elhunytban. — Aranyosrákosi Létay Gábor a lugosi erdő- 
igazgatóság mellé rendelt számvevőségi főnök, egyh. tanácsos jan. 
25-én 57-ik évében elhunyt. Halálát mindenek felett fájlalják özvegye 
A. Létay Gáborné, dobai Nagy Berta, fia A. Létay Zoltán, testvérei 
A. Létay Domokos, sinfalvi lelkész, A. Létay Károly megyei nyilván- 
tartó, A. Létay László adótárnok s az Ádámosy család. 

Adámosi Végh Mihály unitar. egyh. és püspöki titkárt fájdalmas 
csapás találta 18 éves fia A. Végh Zsigmond jan. 30-án hosszas 
szenvedés után bekövetkezett halálában. Az egykor sok reményt 
igérő ifjút a leggondosabb ápolás sem tarthatta meg az életnek. 18 
Ferenczy Áron  medeséri lelkész 13 éves leánya Ferenczy Emma 
övéinek fájdalmára hosszas szenvedés után jobb hazába költözött. 


93 e skfád 


e sale 


es 


sár válts KÁ, ta Me Vö szetter Ír árára hg ESZ sre 110 ar 18— 0 sad öteles e 1 Atssátmse 8 


Nt a Kán 


